
1 
LÄÄNEMERE KALLASTELT KABULI 


Elas kord väikeses Eesti riigis üks uudishimulik 
noormees, kelle vanemad ei üllatunud sugugi, kui 
ta teatas kavatsusest hakata ajakirjanikuks. Ent see 
lugu pole mingi muinasjutt. Kas saaksidki Stalin, 
Hitler ja peatoimetaja, kelle ainsaks eesmärgiks on 
levitada kommunistliku partei ideid, olla tegelased 
muinasloos? Noil aegadel oli igal väljaandel kaks 
valikut — kas kummardada Stalinit või lõpetada 
tegevus. Meie noorsand, sunnituna seda tõika tun- 
nistama, uuris kord aupaklikult, miks tema trükki 
jõudnud artiklid on pea tundmatuseni moonuta- 
tud. "Ära vingu ja vii end telgitagustega kurssi," 
öeldi talle. 


1941. aasta 15. augustil paiknesid Saksa sõja- 
väeüksused Eestist vaid päeva, võib-olla isegi ai- 
nult loetud tundide kaugusel. Peagi pidi gestaapo 
hakkama välja nuhkima kommuniste ja nende kä- 


silasi. 


Jagada vabatahtlikult oma saatust ebameeldi- 
vate inimestega on üks asi, telefoniposti küljes sil- 
muses kõlkuda hoopis midagi muud. Otsuse tege- 
mine ei nõudnud erilist ajuderagistamist. Haruteel 
seisvasse rongi laaditi parajasti toimetuskollee- 


giumi koos töövahenditega. 


"Võid tulla. Hüppa peale!" See oli viimane 
rong, mis pääses itta, enne kui sakslased rööbas- 
tee läbi lõikasid. Algas reis, mis viis meie noor- 
mehe elama kümnesse riiki ja kestis terve eluaja. 
Tal polnud õrna aimugi, mis saatusel talle varuks 
on, kuid sama võib öelda ka Odüsseuse kohta, kui 


too Troojast Ithaka suunas purjed heiskas. 


Pärast nädalapikkust loksumist = jõudis 
rong Ufaasse ehk Uljanovskisse, nagu seda tol- 
lal nimetati. Selles Uurali mäestiku läänenõlva- 
del paiknevas roopaliste tänavate ja palkmaja- 
dega linnas oli sündinud Vladimir Uljanov, tun- 
tud ka kui Lenin. Mööda Kama jõge seilasime 
Oktoobrirevolutsiooni-nimelisse kolhoosi, kus li- 
saks toimetusele ja nende toimikuile laadisid töö- 
lised maha vanadusnõdra käsi-trükipressi, mis 
võinuks sama hästi pärineda Noast maha jäänud 
laeva vanavara-väljamüügist. Ei läinudki kaua, kui 
ma (mis te siis arvasite, kellest ma räägin?) mõist- 
sin, et võrreldes gestaapo poomisnööriga oli mul 
Venemaal küll parem, aga mitte märkimisväärselt. 


Nõukogude bürokraatidel polnud põgenike hordi- 


dega tegelemiseks ei vahendeid ega motivatsiooni 
— nende lahendus oli kommunistidele tüüpiline: 
lasta neil nälgida. Tolles uskumatult ebatõhusas 
ühismajandis kannatamatusest kibelevana reagee- 
risin üleskutsele hakata keevitajaks; neid peeti — 
nagu propaganda kinnitas — tulevasteks isamaa 
päästjateks. Kui mind Uuralist ida poole saadeti, 
avastasin, et Tšeljabinsk on äsja selja taha jäetud 
asulaga võrreldes veelgi troostitum paik. Üdini 
tungiv oktoobrituul pani mind kibedasti leinama 
koju jäänud talveriideid ning NKVD ootamatu 
külaskäik mu ühiselamusse tegi selgeks, et soovitav 


on sealne muld taldadelt pühkida. 


1942. aasta aprillis jõudsin mõnevõrra sooje- 
masse Kesk-Aasia linna. 

Maalilises Lääne-Pamiiri mäestikus paik- 
nev Stalinabad kujutas endast kummastavat sega- 
dikku, mis koosnes mudastest hurtsikutest, bara- 
kilaadseist kontorihooneist, kauneist aedadest ja 
suursuguste paleede ehitusjärgus hüljatud karkas- 
sidest. Rahvas tänavail sobis korralageduse, hõre- 
duse ja viletsuse poolest linnaga ideaalselt kokku; 
nartsudes venelased segunesid mustades rüüdes ja 
tübeteikades tadžikkidega; ukrainlased, poolakad, 
valgevenelased ja üksikud baltimaalased uitasid si- 
hitult mööda hämmeldunud usbekkidest, kasah- 
hidest ja paljude muude hõimude esindajatest, kes 


kükitasid teemajades, mida võis kohata lausa igal 


sammul. Siin kohtus ida läänega, ja kohtus raevu- 
kalt. Mõtlesin, et kui mu kõigi aegade lemmik-aja- 
kirjanik Rudyard Kipling tagasi maa peale pääseks, 
sooviks ta viibida just siin. 

Lisaks väljaspool Eestit kasutule emakeelele 
olin omandanud mõned elementaarsemad vene 
keele alged nagu "leib", "nälg", "raudtee" ja "koini 
oma ema". Rublad, mida mul niikuinii ei olnud, 
kõlbasid paremal juhul peldikupaberiks. Kõik söö- 
dav oli normitud ja toidunormikaarte anti vaid ko- 
halikele. Selleks ajaks olid kõik mu dokumendid ja 
kogu maine vara kas kadunud või varastatud; nagu 
enamik heidikuid mu ümber, äratasin ma NKVD-s 
kõige tõsisemat sorti kahtluseid. Mul puudus iga- 
sugune juriidiline staatus. ("Juriidiline" tähendas 
vene kõnepruugis seda, mida Isand paremaks pi- 
das.) 


Mu riided olid räbaldunud ja ma pidasin end 
õnneseeneks, et mul oli õnnestunud pihta panna 
paar vanu kalosse — mu enda käimad olid am- 
muilma leidnud tee jalavarjude paradiisi. Hambad 
logisesid suus, juuksed langesid kahlukaupa välja 
ning arvukad haavad ihus keeldusid paranemast. 
Kerjamine oli aja ja pingutuse raiskamine. Polnud 
muud valikut kui olla edukas varas või nälgida. 
Ainus lootus oli minema pääseda; probleem seis- 
nes vaid selles, kuidas ja kuhu. Mongoolia asus tu- 


handete kilomeetrite kaugusel ning oli sama külm, 


kui mitte külmemagi. Türgi paistis ahvatlevana, ent 
1942. aastal ummistasid kõiki Kaukasuse teid Vene 
väed. Püüdsin jõuda Buhhaara lähedal asuvasse 
Poola ohvitseride laagrisse, millest olin kuulnud 
jutukalt Poola pagulaselt. (Katõni metsas mõrvasid 
venelased tuhandeid poolakaid, kuid paljud pääse- 
sid, kuna sattusid samal ajal olema mujal. Lepingu 
alusel, mille Churchill Staliniga sõlmis, pidi järe- 
lejäänud poolamaalased Iraani kaudu Inglismaale 
toimetatama.) Jõudsin välja Buhhaarasse, aga 
kaugemale — NJET! Igatahes oli see rumal idee 
eos nurjumisele määratud, kuna minusugust her- 
nehirmutist poleks iial peetud Poola ohvitseriks. 
Lähedalasuva Amudarja jõe teisel kaldal asuv 
Afganistan, millest mina oma kaheksateistkümne 
kogenematu eluaasta juures ei teadnud rohkem, 
kui et tegu on ühe uduse laiguga kaardil, kujunes 
nagu iseenesest ainsaks võimalikuks valikuks. Ma 
hindasin suuresti üle oma ujumisoskust — kas pol- 
nud ma mitte ujudes ületanud mitmeid Eesti jõ- 
gesid? Oleks ma teadnud, et Amudarja on april- 
lis alati üle ujutatud, oleksin põnnama löönud ning 
saanud väetiseks mõnele jumalast hüljatud Kesk- 
Aasia puuvillapõllule. Mind päästis vaid mu tead- 


matus. 
Afganistani pakkus mulle välja Paul (see pole 
muidugi tema päris nimi). Ühel jahedal õhtul jär- 


jekordselt viljatult toiduhankimisretkelt naastes 


avastasin, et mu lemmikpingi alune raudteejaamas 
on hõivatud. Väljendasin oma meelehärmi napi 
venekeelse kõnekujundiga (see keel on Kkirumi- 
seks maailma parim). Kõhetu ja nartsudesse rüü- 
tatud sissetungija torkas pea pingi alt väljaja pillas 
omaltki poolt lakoonilise märkuse — eesti keeles! 
Läksin kohe vene jõrinalt üle emakeelele. Milline 
rõõm oli kodust nõnda kaugel kohata kaasmaalast! 
Tolles põrgu eeskojas külastasime siis koos tutta- 
vaid paiku ja inimesi ning tutvustasime teineteisele 


oma seniseid katsumusi. 


Pauli oli tasuta Siberisse toimetanud Vene 
üldse-mitte-salajane salapolitsei. Nälgivana ning 
kindlana oma otsuses mitte saada jääskulptuuriks 
Siberi armutus talves tegi ta seda, millega on hak- 
kama saanud vaid väga üksikud inimesed — põ- 
genes Gulagist. See avaldas mulle muljet ja ma 
uurisid talt üksikasju, kuid ta ei vastanud muud 
kui: "Parem on, kui sa ei tea. Kui meid peaks ta- 


batama...” 


Peagi jõudsime aruteluni, kustkaudu ja kuidas 


tööliste paradiisist sääred teha. 

"Sa ujuda oskad?" uuris Paul. 

"Olin kooli meister," hooplesin mina. "Miks sa 
küsid?" 

"Meid eraldab vabadusest vaid jõgi," selgitas 


ta kui lapsele. "Afganistanist edasi on India. Seal 

võime liituda Inglise jala- või mereväega. Seal on 


käimas sõda, kui sa veel ei teadnud.” 


Nõnda sõnastatuna tundus ettevõtmine vägagi 
meeldiv. Me ei osanud aimatagi, millised luupaina- 
jad meid tee peal oodata võivad. 

Hüppasime rongile, mis sõitis läbi Amudarja 
põhjakaldal asuva Termizi linna, kuid NKVD pol- 
nud seda mulku kahe silma vahele jätnud; üsnajõhk- 
ral moel toppisid nad meid tagasi Stalinabadi ron- 
gile. Lahkumiskingituseks saime lubaduse, et meie 
näod jäetakse meelde. Kui nende märkmete luge- 
jale peaks paistma kummaline, et maailma tõhu- 
saimas politseiriigis võisid kaks hulkurit pealtnäha 
oma suva järgi rongide peale ja neilt maha karata, 
oskan vaid öelda, et ärge seda proovige. Kesk-Aasia 
oli tollal põgenikest üle ujutatud. Loomavagunid 
kõigist ilmakaartest üritasid sõbralikke pärismaa- 
lasi eluslaadungiga üle kallata, pärismaalased aga 
osutusid oodatust väga palju vähem sõbralikuks. 


Uskumatu korralagedus kestis umbes aasta. 


Me viibisime keelutsoonis ning tagumises 
vagunis sSõitvail, vintpüssidega varustatud valvu- 
reil oli käsk lasta maha igaüks, kes välja hüppab. 
Me olime muidugi valvureist teadlikud, ent kalli 
Stalinabadiga taaskohtumise asemel otsustasime 
riskida kuuli saamisega. Saatus aitas meil ettevõt- 


mist õigesti ajastada, sest rong kihutas ning val- 


li 


vurid kas magasid või purjutasid, ning pime õnn 
kinkis meile maandumiseks pehme liiviku. Kivid 
oleks kindla peale murdnud me jalaluud. Kui pära- 
vagun (ja valvurid) silmapiiri taha kadus, seadsime 
sammud lõunas terendava mäe poole, milleni jõud- 
sime loojakul, ent jõge ei paistnud kusagil. Pärast 
okaspõõsa all veedetud ööd jätkasime varakult 
teed. Keskpäeva paiku nägime viimaks jõge — ja 
see oli palju laiem, kui olime osanud ette kujutada. 
Arvasime, et laiust on umbes kilomeetri jagu, ent 
see osutus soovunelmaks. Aprillis ujutab Pamiiride 
sulalumi jõge ümbritsevad tasandikud üle. Kui jõe 
äärde jõudsime, paistsid puud Afgaani-poolsel kal- 
dal tuletikkude mõõtu — eeldasime, et need olid 
kolmekümne meetri kõrgused nagu Termizi ümb- 
ruseski. Elementaarne triangulatsioon andis seega 
vahemaaks enam-vähem viis kilomeetrit. Mitme 
tundmatuga arvutused pole kunagi täpsed, ent va- 
nad kreeklased panid sama meetodiga maakera 
ümbermõõtu arvutades mööda vaid kümne prot- 


sendiga. 


Nõnda võis meid näha 1942. aasta 22. aprillil 
madalalt põndakult avanevat vaatepilti piidlemas. 
Läänes kiiskasid teemantidena Termizi müürid. 
Olime kaks päeva loputanud kujuteldavat toitu alla 
limase veega. Mu jalad valutasid; tallad olid liivas- 


mirgel veriseks hõõrunud. Mind haaras äkkhirm. 


"Kuule, meid on loojuva päikese taustal lihtne 

märgata. Läki!" Leidsime rabase pinna, kus kasva- 
sid hundinuiad ja meist endist pikemad kollased 
kõrkjad — vesi oli lähedal. Paistis radagi, kuid see 
võinuks meid viia tagasi Siberisse — parimal juhul. 
Halvimal aga hukkamiskomando ette, nii et pü- 
sisime hoolikalt taimestiku varjus. Pärast pikema- 
ajalist kõrkjamüüriga võitlemist istus Paul maha. 


"Mulle aitab. Pean puhkama.” 


Kui seda poleks öelnud tema, oleksin ise suu 
lahti teinud. Peagi esitas Paul mustmiljoni rubla 


küsimuse. 
"Millal me jõge trotsima hakkame?" 


"Ma olen selle üle mõtteid mõlgutanud," vas- 
tasin. "Parim aeg peaks olema kohe koidu eel. 
Pimedus eksitab sügelevat päästikusõrme ning esi- 
mene valgus juhatab meid õiges suunas üle. Mis sa 
selle peale kostad?" 

"Hea mõte. Lisan vaid, et meil läheb tarvis päi- 
kest, et kuivatada riideid ja asendada kaotatud ke- 
hasoojust. Mina küll lõdisen." Tõmbasime hilbud 
enda ümber koomale ja pugesime kõige kuivemas 
kohas, mille leida suutsime, teineteise kaissu. 

Silmad avasin ma päiksevalguse peale. Terve 
kere oli kange. 

"Ärka üles, me oleme hiljaks jäänud," sosista- 
sin. 


Paul püüdis end püsti ajada, ent komistas kohe 

ja prantsatas pikali. "Ma ei saa liigutada. Jalad on 


kanged.” 
"Pööra ümber, las ma masseerin sind." 


Mina tegin tema kallal mudimistööd, tema 
omakorda minu kallal ja peagi saime jälle liigutada, 
ilma et midagi katki oleksime teinud. Roomasime 
läbi alustaimestiku. Järsku viipas minu ees lii- 
kuv Paul, et tõmbuksin varju. Meist eespool nosis 
kõrkjaid must hobune. Hobuse taga, seljaga meie 
poole, tühjendas tüse punaarmeelase vormis vene- 
lane, püstol vööl, põit. Piirivalve! Me ei julgenud 
hingatagi. Valvur pöördus, ning ma olin kindel, 
et ta oli meid märganud, kuid tema ronis hobuse 
selga ja ratsutas minema. Paul nägi välja nagu kah- 
vatu vaim. Minagi pidin olema sama kahvatu, kuna 
teineteisele otsa vaadates hakkasime hüsteeriliselt 


itsitama. 


Uliettevaatlikult ületasime patrulljoone. Mõnda 


aega läks kõik kenasti, siis aga kuulsime müdinat. 


"Terve rood tõpraid," sosistas Paul mulle 


kõrva. 


"Loodetavasti ilma verekoerteta," sosistasin 
vastu. Heli kostis hooti ning tundus, et miski on 


valesti. "Need ei ole hobused," ütlesin mina. 


Roomasime edasi ja leidsime end jõe kaldalt. 
Vaid üks mätas loksus mudases veevoolus — see 


oligi meie hobune. 

Kiiruga riideid pampu sidudes arvasin, et Paul 
talitab samamoodi, tema aga vaid seisis sealja vaa- 


tas mind suuril kurvil silmil. 


"Kuule, mees," sõitlesin mina, "liiguta ennast. 


Patrull võib iga hetk siia jõuda.” 


Ta vastas sosinal: "Ma pole suurem asi ujuja. 


See on minu jaoks liig.” 

"Kena aja valisid nüüd küll selle teatamiseks," 
ütlesin. "Miks sa üldse tulid siis?" 

"Ma ei arvanud, etjõgi nii lai on." Ta hääl vä- 
rises. 

"Sind lastakse maha," ütlesin mina. 


"Enne peavad nad mind üles leidma. Mul on 
taskunuga. Lõikan kõrkjaid ja pusin kaks ujukit 
kokku. Sina mine. Afganistanis näeme.” 

Torkasin jalad üle eenduva kalda vette ja kast- 
sin varbad märjaks. Vesi oli külm, aga mitte talu- 
matu. "Edu sulle," kostsin ja tõukasin end lahti. 


Pauli ei näinud ma enan iial. 


Enamikul suurtest jõgedest on kalda lähedal 
keerised-pöörised ning Amudarja polnud mingi 
erand. Niigi nappi jõudu raisates ujusin tugevate 
tõmmetega, et jõuda tüünema veeni ja pääsesin 
nõnda nagu muuseas väljapoole Vene vintpüsside 
laskeulatust. Peagi võtsin hoo maha ja piirdusin 


laisa rinnuliujumisega ning lootsin, et vool kannab 

mu teisele poole. Sellist tempot oleksin suutnud 
hoida päev otsa. Mu ainus mure oli, et võisin trii- 
vida liiga lähedale Termizile. Kuid peagi hakkasin 
kuulma viirastusi — üle lainete kostsid akordio- 
nil mängitava "Kalinka" viisijupid. Seejärel kuul- 
sin mootorimüdinat — see polnud enam viirastus, 
vaid minu ja Afganistani kalda vahel allavoolu sõi- 
tev lodi. Keerasin end selili, kuni vaid nina turritas 
periskoobina veest välja. Lodi jättis mind oma kii- 


luvette, millest mul oli vaid heameel. 


Ma mõistan, et kalduvus filosofeerida on va- 
nanemise loomulik kaasnäht. Mulle ei meeldi tol- 
lest raskest päevast mõeldagi, saati siis veel rääkida, 
aga mu äärmiselt seltskondlik abikaasa, kes räägib 
inglise keelt tugeva eesti aktsendiga, sekkub ikka 
jutusse, kui mult küsitakse, kust ma tulen, kuidas 
sattusin Mauile või kus asub Eesti. Siis tuleb ena- 
masti jutuks mu ujumisretk, ning muu hulgas ka 
see, kui vapper ma ikka olin. See on vapruse — või 
selle puudumise — väärtõlgendus. Minu jaoks tä- 
hendab vaprus hirmule vaatamata ohule vastu as- 
tumist. Vaadake, selle ujumise ajal ei olnud ma kor- 
dagi hirmul. Mulle ei tulnud pähegi, et võiksin sel- 
lest mitte eluga välja tulla. See on fanatism, mitte 
vaprus. Paul oli vapper, ent ometi realist. Oleks ta 
teades, et ei suuda teisele poole välja ujuda, siiski 
vette hüpanud, olnuks ta narr — ja narruski pole 


vaprus. Nagu vanad mehed ikka, ei puikle ma 

pi 


eriti, kui inimesed nõuavad, et tüütaksin neid oma 
ohtrate seikluste kirjeldustega, ent tollest päevast 
Amudarjal eelistan vaikida, kuna see äratab mus 
häbitunde, mis jääb mind saatma hauani. Võib-olla 
pole see mõistlik, sest ega ma ei oleks ju saanud 
teisiti talitada, ent küllap tõestab see, et inimene 
on suuremas osas südame, mitte mõistuse ajel toi- 


miv olend. 


Kaua ma ujusin? Ei oska öelda. Kui pika maa 
läbisin? Ka seda ei tea ma. Tean vaid, et kui jõud- 
sin vesisele maasäärele ja hakkasin riideid kuivama 
laotama, kaotasin teadvuse. Kui toibusin, oli päike 
madalal läänepoolsete mägede kohal. Oleksin pea- 
aegu hüüatanud: "Ma pääsesin!" Tõenäosus, et see 
saareke kuulus afgaanidele, oli suur, kuid kas sain 
ma olla kindel? Teise kalda poolne kanal oli aga 
vaid umbes tosina Eestimaa jõe laiune. Ühe käega 
pampu hoides sumasin teisega ning siis, muda var- 
vaste vahel lirtsumas, päästsin valla kaua vaka all 
hoitud raevu — oh sa Kremli raisakurat, sinu võim 


enam minuni ei ulatu! 


Tundus, et kõrkjases soos koperdades ja jalgu 
lõhkudes möödus terveid ajastuid. Viimaks andsid 
kõrkjad maad rabataimestikule. Nähtavale ilmus 
rohukatustega mudahüttide kobar, mille juures 
kottpükstes ja tumepruunis kitlis naine pätsis tai- 


nast lapikuteks ketasteks ja heitis neid õõnsasse sa- 

vikuplisse — küpsetas leiba, nagu afgaanidel kom- 
beks. 


"Süüa," jorisesin kui hunt. 


Kui naisterahvas luidrat sookolli silmas, kriis- 
kas ta kui kajakas ja jooksis tuppa. Järgnesin kavat- 
susega teda rahustada. Naine virutas ukse mu nina 
ees kinni ja lisas helitugevust. Seesugusest jäme- 
dusest nõutuna istusin hõõguva kupli juurde käsi 
soojendama ja olukorra üle juurdlema. Leib ahjus 
juba põles, ent mul polnud aimugi, kuidas seda käsi 
kõrvetamata kätte saada, ja ega mul ei jäänud sel- 
leks aegagi, kuna välja ilmus toekas majaperemees. 
Oma kolde, vara ja naise (võib-olla ühe mitmest) 
kaitsmise kohust tõsiselt võttes haaras ta lähimast 
puuriidast tubli madjaka, mida viibutas ilmselgelt 
ähvardaval moel. Seejärel, pobisedes habemesse 
midagi, mida vaid kõlupea võinuks komplimen- 
diks arvata, tuiskas ta minu poole. Kuna olin oht- 
ralt kaalu kaotanud ja vaevalt küll maadlusmatšiks 
sobivas Vormis, ei soovinud ma siiski ka mõra kol- 
jusse, nii et kahmasin talt relva ja hakkasin vastu, 
kuid varsti istus "võõrustaja" mu kõhul ja kägistas 
mind. Ükski vahekohtunik ei ilmunud seljavõitu 
vilistama. Kaotasin teist korda sama päeva jooksul 


teadvuse. 


Mu kõrvu kostis ojavulina sarnane heli, mis 


pikkamööda muutus mitmehäälseks pominaks. 


18 


Silmamunade liigutamisega kaasnes talumatu pea- 
valu, nii et taandusin jälle pimeduse rüppe. Kui jul- 
gesin uuesti silmi paotada, paistis otse mu kohal 
kuusirp ja täht — kas tõesti olin ma Türgis? Kuid 
pidage —Türgi lipp oli ju punane. Siinse kuu taust 
oli aga sinine, sügavsinine. Tegu oli päris kuuga pä- 
ris taevas — olin ikkagi Afganistanis. Tasapisi mee- 
nus kohalikule meistrile kaotatud matš. Kohutava 
pingutusega suutsin pead kergitada. Ümber minu 
kükitas umbes kümmekond kottpükstes ja ühesu- 
gustes valgetes turbanites kääbust, kes mind valv- 
salt piidlesid. Kas tõesti Lumivalgukese loost tut- 
tavad pöialpoisid? Üks neist pidi olema too maad- 


leja, ent milline küll? 


Rikkusin rahvusvahelistes suhetes valitsevat 
tasakaalu istuli tõustes, kõhtu patsutades ja käega 
joomisliigutusi tehes — kõik asjata. Mulle anti vii- 
betega mõista, et järgneksin meestele. Tõusin tui- 
kudes ning suutsin koguni jalga jala ette asetada, 
ehkki aeglaselt. Mitte keegi sellest kambast ei 
pöördunud minu poole otse. Kas keelas nende usk 
paganatega suhtlemise? Iga natukese aja tagant lu- 
bati mul puhata. Jõudsime teise mudahüttide ko- 
barani, kus lahke hallhabe pakkus mulle tüki leiba 
ja kruusi magusat vett. Toda leiba poleks ma vahe- 


tanud ka miljonimängu peaauhinna vastu! 


Viimaks jõudsime kinnisesse õue, kus, seljad 


vastu savitellistest seina, kükitasid mõned hallides 

tööriietes Afgaani sõdurid, varbad lõugu laiutavaist 
saabastest välja turritamas. Mulle anti kaks kare- 
dat tekkija padjaks natuke heinu. Näitasin näpuga 
oma paljastele jalgadele (kalossid pidid nüüdseks 
olema kindlasti juba poolel teel Araali merre), ent 
muulastele jalanõude väljastamine käis ilmselt üle 


Afgaani armee võimete. 


Undki polnud mulle veel ette - nähtud. 
Lähedalasuv suurem aedik oli varustatud laua ja 
ametnikuga, kes laiaservalise rohelise kaabu alt 
vaevu välja paistis. Too uuris mind nagu putuka- 
teadlane põrnikat. Otsustanud viimaks, et küllap 
olen ikkagi inimolevus, osutas ta mulle sõrmega ja 
tõi esimese afgaanina kuuldavale otse mulle mõel- 
dud sõnad: "Bolševik Nikolai". Surusin maha nae- 
ruturtsatuse. Too mees tahtis teada, kas vangistatu 
on kommunist või tsaar Nikolai toetaja. Mu peas 
elutsev kuradike kihutas mind takka, et ütleksin 
"bolševik" — lihtsalt, et näha, mis ta selle peale 
teeb. Mu kaitseingel aga täitis kohust korralikult: 
"Praegu pole aeg nalja teha. Need inimesed nalja ei 
mõista.""Nikolai,"laususin nii tuliselt, kui mu kur- 
natud keha vähegi lubas. Satraap muheles ja saatis 


mu minema. 


Panin pea padjale tundega, et ma pole liiku- 
nud mitte pelgalt ruumis, vaid ka ajas. Siin valit- 
ses seitsmeteistkümnendas sajand, kui mitte veelgi 


varasem aeg, kuid siiski oli mu viimane mõte enne 

uinumist, et ehk pole afgaanid siiski kõige hulle- 


mad. 


Nüüd on küllap sobiv hetk selgitada naiste po- 
sitsiooni tolles Afganistani osas — olukorda, mil- 
lest sain teadlikuks alles Kabulis. Ehkki koraan ei 
keelanud mehele kuni nelja naist, võisid sellist luk- 
sust endale lubada vaid väga rikkad, kuna igal nai- 
sel oli õigus oma majapidamisele. Neli eri majapi- 
damist võib USA-s olla käepärane vahend maksu- 
dest möödahiilimiseks, aga Afganistanis? Vaevalt 
küll. Riigi tolles piirkonnas ei näinud ma ühtegi 
looritatud naist. Mõned liikusid küll ringi hoole- 
tult varjatud lõua või suuga, ent sama tegid ka mõ- 
ned mehed. Talibani poolt pealesunnitud rõhuvad 
ideed ei pärinenud koraanist. Samuti ei kohanud 
ma märke näljahädast. Nende toiduvalik, mis pol- 
nud kindlasti külluslik, pidi olema üksluine, kuid 
tänavail polnud näha ei kerjuseid ega alatoidetud 


lapsi. 


Järgmisel hommikul pärast peaaegu-hommi- 
kusööki ulatati mulle lehviv rõivaese ja pikk riba 
valget riiet. Rüü pidi katma mu närused ülerõivad, 
ent mida pidin küll peale hakkama riideribaga? 
Näitasin Žestidega üles arusaamatust; järgnenud 
mõnitav naerulagin andis mõista, et olen juhm võ- 
hik. Uks sõdur tuli ja mässis riide ümber mu pea. 
Muidugi! Turban. Sisse juhatati eesel — mu liik- 


lusvahend. Seejärel asusid kolm Afgaani sõdalast 

hobustel ja üks võõramaalane eeslil teele Mazar-e 
Sharlfi poole 

Ürp oli harjumatu ja ebamugav ning küllap said 
sõdurid mu nõutuse põhjusest aru, sest kui jõudsime 
asula piirest välja ja asusime ratsaretkele üle ava- 
maa, etendati mulle lõbus naljanumber, milles mat- 
kiti teisel pool jõge binoklisse piiluvat Vene spiooni. 
Afgaanide seltsis ratsutava võõramaalase märka- 
misega oleks ta teeninud kindlasti vähemalt pu- 
deli viina. Sõdurid hoidsid hoolega silma peal sel- 
lel, kuidas ma oma turbaniga toime tulen, ning kui 
see hakkas lahti hargnema, mida juhtus rohkem kui 
üks kord, sättisid nad selle kohemaid õigeks. Nende 
jutust võis aimata, et ühtegi venelast ei premeerita 
viinaga meie jälgimise eest kunagi. Mu jalgu, mis 
ulatusid peaaegu maani, kriipisid okastaimed; sõdu- 
reil hakkas minust vist kahju, sest järgmisel hommi- 
kul anti mulle muul ja kolmandal päeval teekonda 
jätkates pälvisin pahura valge hobuse. Viimaks 
Mazär-e Sharifi jõudes polnud ma kordagi sadu- 
last maha pudenenud, ning kuna ma polnud varem 
ratsutanud, tegi see mind üsna upsakaks, kuid mu 
konvoile oli see vist pettumuseks. Kõige muu juures, 
mida neil meestel jagus või puudu jäi, olid nad kaht- 


lemata hästi varustatud huumorimeelega. 


Rännaku alguses tundsin vajadust nendega su- 
helda. Aga kuidas? Noh, loomadel on ju kehakeel. 


Miks ei võiks seda pruukida inimesedki? Tegin 

katset. Möödudes mingitest varemetest, osutasin 
kalmetele, rohtunud tänavaile ja lagunenud tellis- 
müüridele, etendasin seejärel raevukalt mõõgavõit- 
lust ja lennutasin kujuteldava vibu abil kujutelda- 
vaid nooli. Tšingis-khaan? 

Mu näitemäng kutsus esile negatiivset ke- 
hakeelt, hobuste kannustamist traavile ja närvi- 
lisi üleõla-pilke. Kas mu matking või varemed ise 
olid teinud mehed ettevaatlikuks. Erutunud sõ- 
natulvast tabasin ühe nime — Timur. Oli see üks 
Timuri rüüstatud linnadest? Oli ta mõrvanud kõik 
selle elanikud, nagu tal tavaks? Oli Timur siin ma- 
ganud? Oli ta siia maetud? Kui see oli tolle tõu- 
rastaja hauapaik, siis kui palju tal neid kokku oli? 
Üks asus Samarkandis, teine Stalinabadi lähis- 
tel. Kui teie atlas on kaasaegne, ärge nähke vaeva 
Stalinabadi otsimisega, sest linna nimi on nüüd 
Dušanbe. Aga aasta pärast? Sõltub sellest, kes või- 
mul on, arvan ma. Kahtlemata aga ratsutab Timuri 
vaim siiamaani Oxuse (nagu Amudarjat tollal ni- 


metati) -äärsetel radadel. 


Sügavalt ebausklike inimestena kardavad 
afgaanid pimedat. Hiljem Kabulis, oma öistel jalu- 
tuskäikudel kuulsin vahel atonaalset loitsimist — 
see oli kiirustav afgaan, sutaan üle pea tõmmatud. 


Laulmine peletab kurivaime, öeldi mulle. 


Me ratsutasime itta, meie ja jõe vahele jäävaid 


23 


soiseid maalappe täpistamas pahklikud, madala 
sünnipäraga puud. Meist paremal võis ajuti silmata 
üksikuid haritud põlde ja mudatellistest külakest 
— näha hingetut maastikku, mille paremad päe- 
vad ammuilma seljataha jäänud. Uks karjane juh- 
tis rasvasaba-lammaste ja kitsede segakarja. Korra 
ajendas eeslikari mu ratsalooma tooma kuuldavale 
kõrvulukustavat aariat, mis pälvis vastuseks terve 


hirnatuste koori. Ehk oli nende seas ta sõbranna? 


Meie pikk teekond lõppes Afgaani mõistes 
hobuposti-jaamas. Kui valmistusin kahe enda kõr- 
val kükitava sõduriga hüvasti jätma, näitasid nad 
märkidega, et ootaksin. Peagi ilmus kolmas, näpus 
kõikumas paar võõra moega jalavarje. Minu jaoks! 
Kaks laia ristatud rihma kinnitusid paksule kur- 
rulisele tallatükile — oma eelmises elus pidi see 
moodustis olema olnud autokumn. Proovisin neid 
jalga — mitte just väga mugavad, aga märgatav 
edusamm paljaste jalgadega võrreldes. Liigutatuna 
sellisest ootamatust lahkusest, mis pidi olema neile 
maksma läinud paraja osa palgast, tõstsin pilgu 


kolmele laiale naeratusele. 


Tõrksalt lahkusin sõdureist, rõõmsalt hobu- 
sest. Mu uus konvoi oli üks morn kamp. Mööda 
Mazär-e Sharifi mudahalle kujasid ja tänavaid 
marssides, saatjaiks ammulisui vahtivate tänava- 
laste parved, tundsin end vangistatud hõimupeali- 


kuna Rooma Caesari triumfikäigus. Mind ladustati 

mingi tähtsa nina kabineti pimedasse, istmetusse 
nurka. Nägu torssis, peas karakullmüts, istumise alt 
paistmas läikivad säärsaapad, kükitas härra ise rät- 
sepaistmes lääneliku tugitooli rüpes. Ta silmil oli 
kollakas värving. Hiljem Kabulis sain teada, et sil- 
made seesugune kollane varjund annab tunnistust 
pikaajalisest hašišitarvitamisest. Mind eirates vahe- 
tas ta paberilehti oma sekretäriga, kes istus euroo- 
palikul moel kaustu ja toimikuid täis kuhjatud laua 
taga. Selle ajajooksul, kui mina seal viibisin, ei tõst- 
nud kirjatsura nina kordagi tööst. Selles, kuidas ta 
kirjutas, oli midagi kummalist. Nihutasin end lähe- 
male — ta kirjutas vasakult paremale. Need araabia 
kirja voolavad silmused ja konksud, mõtlesin ma, 
on täitsa ilusad. Sisenes teener, kes ulatas ülemusele 
riistapuu, mis mingil määral meenutas torupilli. 
See oli hookah, idamaine leiutis tubaka (ja muude 
meelemürkide) sissehingamiseks. Sibulakujulise, 
poolenisti veega täidetud klaaskere külge kinnitati 
painduv voolik. Huuliku imemise tulemusena hak- 
kas kaadervärk mulisema nagu lahtine kõht. See 
toiming kestis mõnda aega ning mul tekkis paki- 
line vajadus pissile pääseda. Julgemata kurta, suru- 
sin jalad ristija lootsin parimat. Viimaks suvatses ta 
armulikult mind tähele panna. Kui ta urises do svi- 
danije, mis vene keeli tähendab "nägemiseni", adu- 
sin, et ees ootavad pahandused; need killud vene 


keelt, mida tema teadis, ei kattunud minu omadega. 

Võttes appi kommunistidelt omandatud tõevääna- 
misoskused kuulutasin, et mul on suur au saada osa 
tema ülevoolavast külalislahkusest, ning et ma ei 
ihkaks midagi rohkem kui seda õndsust pikendada, 
ent mind ootavad pakilised asjatoimetused Indias. 
Uks kahest — ta kas ei saanud aru, mida ma rää- 
kisin, või sai aru midagi sellist, mida ma tegelikult 
ei rääkinud, kuna mu monoloogi vältel läks ta nägu 
aina punasemaks ja punasemaks ja viimaks, ise juba 
vaat' et ajurabanduse äärel, kutsus ta kohale alama, 
katkestas mu jutu poolelt sõnalt ja tegi käega jä- 


meda itaaliapärase žesti — vestlus oli lõppenud. 


Tänaval sunniti mind taas marssima ning 
peagi jõudsime erakordse, keisripalee mõõtu hoo- 
neni, mida katsid rohelised, sinised ja kollased, 
rikkalikult glasuuritud ja mustritega kaetud kah- 
helplaadid. Ma küll ei teadnud seda tol hetkel, kuid 
see oligi kaliif Ali kuulus hauakamber. Pole paha, 
mõtlesin ma. Kena hotell. Paistab, et asjad lähevad 
ülesmäge. Kas ma saan hea vaatega toa? Tegelikult 
sattusin paleest teisele poole avatud väljakut — 
vanglasse. Lukku asendasid kaks tänaval ukseavas 


— paevälja ööl — seisvat valvurit. 


Süüdistasin selle kohtumise (minu jaoks) eba- 
õnnestumises mõlema osapoole kehva kõneoskust. 
Kuid nüüd, aastaid hiljem, olen hakanud mõistma, 
et ka ülihea keeleoskus ei saa vastu hea tahte puu- 


dumisele. Kui palju kõige terasemate poliitikute ja 

parimate tõlkide osalusel toimunud nõupidamisi 


on liiva jooksnud? 


Teel Mazär-e Sharlfi oli mind toidetud kasinalt, 
kuid mu eskortijad sõid sama, mida minagi. Vanglas 
sain enamikul päevadest leiba fnari), mõnel päe- 
val aga vaid kruusi vett. Mu arvamus Afganistanist 
langes mürinal põrmu. Kui olin afgaane paremini 
tundma õppinud, mõistsin, et tõenäoliselt ei ol- 
nud tähtsatel ülemustel plaanis mind näljutada, 
vaid lihtsalt mõni mandiriibujast lüli alluvusahelas 
oli leidnud mugava võimaluse oma taskuid täita. 
Vangina eeskujulikkusest kaugel, lõugasin lakka- 
matult roppe laulukesi, sõimasin valvureid kõige 
räigemate nimetustega, mis mulle ainult pähe tulid 
ja käitusin üleüldse nagu mõni üleannetu jõmpsi- 
kas. Vedas, et mu vangistajad eesti keelt ei mõist- 
nud. Küllap mäletavad nad mind kui "riiukukest 
russi". Kui olümpiaastmikul oli mu toit väärt mii- 
nus kümme punkti, saanuks tualetikorraldus hin- 
deks miinus üheksa. Teel olles käisime lihtsalt põõ- 
sas — samamoodi olin ajuti talitanud ka kodumail 
—, ent rahvastatud keskusest oleksin eeldanud mi- 
dagi tsiviliseeritumat. Kui selgitasin kehakeeli oma 
ihuvajadust, eskortis üks valvureist mind ülakorru- 
sele kandilise augu juurde. Augu otstarvet polnud 
keeruline välja nuputada, ent mida tegi selle kõrval 
liivakivi-tükkidega täidetud kast? Kabulis maini- 


sin paberi puudumist Andreile, kes ütles mulle, et 

tänagu ma jumalat: kui afgaanid näinuks mind pa- 
berit kasutamas, oleks mind kohapeal tapetud. Kui 
ma seda ilmseks liialduseks suvatsesin arvata, kin- 
nitas Andrei, et ta ei teinud nalja, sest paber on ju- 
malasõna kandjaks ning selle kasutamine mainitud 
otstarbeks pühaduseteotus, surma vääriv solvang 
Allahi suhtes. 


Tänapäeval võivad asjad olla muutunud, kuid 
1942. aasta tegelikkus oli selline. Mu ainus meeldiv 
mälestus Mazär-e Sharifist oli toosama rohelise- 


sinisekirju mälestisrajatis kaliif Alile. 


Pärast nädalat tolles urkas teatati mulle, et 
mind konvoeeritakse viivitamatult Kabuli, koh- 
tuma sealse Briti esindajaga. Tolleks hetkeks olin 
valmis kohtuma kuradi endaga, nii et kui mind oli 
eskorditud teisel pool hauakambrit seisva, pare- 
male küljele kreeni vajunud, päevinäinud ja löm- 
mis Chevrolet'bussi juurde, rebisin selle ukse innu- 
kalt lahti — vaid selleks, et lasta end ebaviisakalt (ja 
lärmakalt) eemale peletada. Paistis nii, et mu õige 
koht pole mitte väärikate pürjelite seltsis bussi si- 
semuses, vaid Afganistani alamate klasside juures 
katusel. Luidrat ja võõrikut kuju piirdele kerkimas 
nähes nihkusid nood klassid nagu üks mees katuse 
kaugeimasse nurka, tekitades paraja liiklusummiku. 
Mulle ei pakkunud too kasimatu kamp erilist huvi, 
niisiis istutasin oma kondise kere katuse geograa- 


filises keskmes vedelevale pehmele kotile ja liht- 

salt eirasin neid. Teel veedetud päeva ja ööga jõudis 
nende ettekujutus minust muutuda. Kui nad olid 
mõistnud, et minust pole neile enam ohtu, jõud- 
sin seksobjektina kitsede ja lammastega vaat' et 
ühele pulgale. See juhtus õhtul, mil peatusime Taš- 
Kurganis*, kus mu turvapiirdele kuhjus terve kamp 
noori afgaani kavalere, kellest vähemalt üht vaevas 
seksuaalne frustratsioon.Tee vonkles maona järsku, 
tiputa mägede vahelisse jäärakusse ning võimsast 
maastikuvaatest lummaruna ei pööranud ma erilist 
tähelepanu mulle suunatud irveile ja tähendusri- 
kastele pilkudele. Kui aga sirutasin käe, et pühkida 
eemale miski, mis mulle selga tonksus — sain aru, 
et tõpranahal mu selja taga oli erektsioon! Muiet ta 


näolt ei pühkinud ka mu kõige sõjakam põrnitsus. 


Siis aga tõttas hallhabe, kellele, nagu hiljem 
teada sain, oli tehtud ülesandeks minu järele valva- 
mine ja pahandustest eemal hoidmine, mulle appi 
— tõi haugatades kuuldavale mõned sisihääliku- 
küllased, napid väljendid. Patustanu taandus ning 
piirdus edaspidi vaid tigedate altkulmu-pilkudega 
minu suunas. Seesuguse käitumisega mitte har- 
junud, hakkasin juurdlema, et mis inimesed need 
afgaanid on. Aastaid hiljem, kui mind tol hetkel pi- 


mestav raev on ammu lahtunud, olen valmis tollele 


* Taš- Kiirgan, ka Taškurgan — praeguse Khulmi, Mazär-e 
Sharifist 60 km idas paikneva linna endisaegne nimi. Tõlk. 

ignorantsele afgaani noorukile mööndusi tegema. 
Tema käitumine pidi demonstreerima pigem ühis- 
kondliku vormi võtnud ülimuslikkust uskmatu üle 
kui tegelikku seksuaalsust. Paistes ohutuna, lausa 
alama eluvormina, kasutas ta võimalust näidata 


oma mehelikkust, kartmata selle juures karistusi. 


Arutu käitumine ei piirdu muidugi Islami kul- 
tuuriruumiga. Kas pole meilgi fanaatilisi kristlasi, 
kes oma õiglases põlastuses end kõigist teistest re- 
ligioonidest ülemaks peavad? Lääne ühiskondades, 
kus naisi avalikult ei alandata, peab kitsarinnalisus 


leidma muid väljendusvorme. 


Pärast terve öö kestnud sõitu peatusime chaik- 
hana juures — nii nimetatakse tee-äärseid joogi- 
koht!, kus pakutakse narix ja kuuma rohelist või 
musta teed (aga mitte espressokohvi). Teenija tõi 
välja teekannud, paksud keraamilised kõrvata tas- 
sid, naril ja põldpüü-muna mõõtu klibukivikesed, 
keegi ei tänanud teda ega heitnud talle isegi pilku. 
Esimest tilka keerutati tassis ringi ja visati see siis 
muldpõrandale tühjaks. See kombetalitus täidetud, 
haaras klient kivikese hambusse ja rüüpas lärma- 
kal lurinal teed. Tasside ebasanitaarset olukorda 
arvestades tundus esimese tassi sisu äraviskamine 
mõistlik mõte. Nood söödavad kivid aga pakkusid 
mulle suurt huvi ning kui ma enda oma kätte sain, 
nuusutasin ja lakkusin seda — magus —, see oli 


rafmeerimata suhkur, niinimetatud gur. 

Teel toideti mind kui mitte luksuslikult, siis 
igatahes küllaldaselt. Kui lugejale teeb tuska, et 
kulutan nii palju kirjaruumi toidust heietamisele, 
pean end süüdi tunnistama. Noorsandi jaoks, kes 
Kabuli vangla kaaludele astudes vaevu 50 kilo- 
grammi märki puudutas, oli toit tõepoolest kinnis- 
mõte. Nälg kadus pärast seda, kui olin mõnevõrra 


kosunud — see võttis aega aasta. 


Pärast suurema osa päevast kestnud sõitu 
jõudsime linna, mida valgustas elekter — esimesse 
omataolisse, mida Afganistanis näinud olin. Isegi 
palju suuremas keskuses Mazär-e Sharifis olid õli- 
lambid ja küünlad. Pul-e-Khumri võis uhkeldada 
mõningase tööstuse ja paari korraliku hoonega. 
Veetsime seal öö ning ma sain magada rahuliku, 
mis sest, et veidi jaheda une katusel teki all, mille 
mulle andis mu lapsehoidja. Järjekordne varajane 
start, ja pärastlõunaks oli meie buss, nüüdseks koos 
reisijatega, tolmust punane, sisenenud Walt Disney 
maailma, kus punane tee siugles punaste mäeahe- 
like vahel, punane jõgi kobrutas sadakond meetrit 
punastest kaljudest allpool ning erepunane päik- 
seloojang lõõskas hüüumärgina. Kui ma nüüd is- 
tun oma lanail*, vaadates punastes sebratriipudes 
küütleva taeva taustal silmapiiri taha vajuvat päi- 


kest, lendab mu mõte tihti tagasi tollesse õhtusse 


* lanai — Havai-tüüpi terrass-veranda. Tõlk. 

ida pool Salangi kuru, mil meie hull juht võttis 
surmapõlglikel kiirustel kurve, mis paljunesid nagu 
küülikud. 1964. aastal kaevasid venelased tunneli 
3350 meetri kõrgusele, kõvasti madalamale kurust, 
mille meie ületama pidime. Tunnel nullis umbes 
kolmesaja kilomeetri (USA inseneriüksuse hin- 
nangul. Ma kahtlustan üksust liialdamises, kuid 
mul puuduvad faktid selle kahtluse kinnitamiseks.) 
jagu künkaid ja lõhke, tagasipõikeid ja U-kurve. 
Tunneli kõrvale rajasid venelased Termizi juures 
silla üle Amudarja, ning kui afgaanid olid kunagi 
imestanud, miks nende põhjanaaber nii palju vaeva 


näeb, said nad seda teada 1979. aasta detsembris. 


Lakkamatult kõrgemale roniv maantee, lähe- 
nev lumepiir ja meie poole alla tõttavad pilved pa- 
nid temperatuuri järsult langema. Isegi meie juht 
pidi olema mõistnud, et selline ilm pole pimedas 
sõitmiseks mõeldud. Vähemalt ma lootsin seda. 
Vahetevahel käisid rattad all tühjalt ringi ning rei- 
sijad ronisid maha ja aitasid tõugata. Ent keegi ei 
vingunud. Vähemalt oli õhk puhas lämmatavast tol- 
must, ent see, kas lume ja muda kokteil kujutas tol- 
muga võrreldes sammu paremuse poole, oli vaiel- 
dav. Seejärel läks mootor keema. Kukepea! Peotäied 
lund särtsuvale mootoriplokile lahendasid selle 
mure. Võib-olla polnud afgaanid kunagi kuulnud 
silindrikaane mõranemisest, või kui olid, siis ehk 


lootsid, et Allah hoiab selle ära. Sel ajal, kui me 

seal jokutasime, kõikus meist teel mööda kaamel. 
Ning mitte ainult üks loom, vaid terve rida kaame- 
leid loksus aegluubis mäest alla, karavani sabas aga 
tuli moodsa tehnika aadressil ebaviisakaid märkusi 
puistav ajaja. Mõned ta neljajalgsetest veokitest aja- 
sid suust välja vahtu, tuues samaaegselt otsekui ju- 
mitute hookatfdena kuuldavale mulisevaid helisid 
— kas nad naersid meie üle? Kaamelid kaameli- 
teks; ma ise purskasin naerma, kuna äkitselt mee- 
nus mulle too jabur mõttetera, mille kohaselt kaa- 
melid on komitee poolt konstrueeritud hobused. 
Solvangud bussijuhiga vahetatud, laskis kaame- 
lite konvoeerija valla erutatud monoloogi, rikasta- 
des seda arvukate žestidega, millest enamik viita- 
sid meie liikumissuunaga samale poole. Ta oli just 
hoogu sisse saamas, kui viimase kaameli taguots ki- 
virahnu taha kadus, mispeale mees tegi kiire salaarrii 
ja loomadele kiirustades järgnes. Peagi sain teada, 
mida ta meile seletanud oli. Teed blokeeris laviin. 
Tühiasi! Välja ilmusid labidad ning reisijad ulatasid 
abikäe, kaasa arvatud esimese klassi karakullmütsid. 
Allakirjutanut ei peetud Afgaani labida vääriliseks. 
Minust sai logeleja koos nelja naisega, kes lindu- 
dena sädistades päid aknaaukudest välja küünita- 
sid, tõstes nõnda labidameeste ja rahnuveeretajate 
töömoraali. Ma ei mäleta, mitu kiirevoolulist oja me 
ületasime, mitu tõusu ja laskumist läbisime ja mitu 


korda me mootori jahutamiseks peatusime, kuid 

kõik need kärestikud, millest mõned olid päris suu- 
red, mõned vaid väikesed nired, pidid voolama itta 
Araali merre Amudarja kaudu. Lõdisedes tõmbusin 


oma teki sees kössi, kuid külm ei säästnud kedagi. 


Viimaks jõudsime jõekeseni, mis voolas 
meiega samas suunas. Olime ületanud Hindukuši 
(umbkaudses tõlkes "hindutapu mäed"). Ikka veel 
tohutu kõrged tipud muutusid vähem järskudeks, 
vähem ähvardavateks. Selleks ajaks, kui lõunanõl- 
val esimese teemajani jõudsime, oli lumi meie selja 
taha jäänud, hakkas pimenema ning koguni buss 
ise ohkas sügavalt. Oli õhtupalvete aeg. Ma hakka- 
sin juba harjuma vaatepildiga, kuidas afgaanid pa- 
nevad järsku käest oma tööriistad või mille iganes 
ning pöörduvad näoga Meka poole, avaldades sel 
viisil austust Jumalale. Üsna romantiline, mõlguta- 


sin mõtet ja tundsin end kõrvalejäetuna. 


Oö enne Kabuli tasandikele laskumist veetsime 
Charikari-nimelises külakeses. Too koht sai tun- 
tuks Põhjaliidu lõunapoolseima eelpostina. Pärast 
kogu läbitud püstloodset maastikku nõudis tohutu- 
suure lameda pannkoogilaadse tasandikuga harju- 
mine teatud vaimset ümberkohandamist — mitte, 
et mulle oleks antud võimalust seda pikalt vaadelda. 
Ametnikud andsid mind riburada pidi edasi nagu 
kuuma kartulit. Mitte keegi ei paistnud teadvat, 
mida minuga peale hakata. Viimaks, kui mu när- 


vid olid viimase piirini pingul ja plahvatusohtlikud 

ning ma ise kehaliselt täiesti kurnatud, lasti mind 
Šampusepudeli korgina valla sisehoovi, mida asusta- 
sid enamuses eurooplased. Nood põrnitsesid mind. 
Mina põrnitsesin neid vastu — kuut poolakat, kuut 
Poola juuti, kaht leedukat, paari venelast ja asiaati. 
Tegu oli muidugi järjekordse vanglaga. Unistused 


Indiast tuli lükata kaugemasse tulevikku. 


Ühe nädala vältel olin selle pagulaskogukonna 
sensatsiooniks. Konarlikus vene keeles andsin oma 
juhtumustest aru. Mina eijää nende juurde kauaks, 
seletasin, kuna afgaanid olid lubanud mind ühen- 


dusse viia Kabulis paiknevate brittidega. 
"Millal?" 


"Saboh'' (homme) vastasin ma, kutsudes esile 
märkimisväärset lõbusust ja seljale kloppimist. 
Mulle räägiti kellestki Andreist, venelasest, kes 
oli seitsme aasta eest Kabuli tulnud Khyberi kuru 


kaudu ja kibelenud tagasi koju Venemaale. 


"Mis selle loo mõte on?" küsisin ma. "Kas ta ei 
jõudnud kohale?" 


"Vaata, seal ta ongi." Trepiastmel kükitas nukra 
moega kuivetu vanamees. "Hei, Andrei, kas sa lah- 
kud sabohT 


"Käi põrgusse, koerfviskas Andreija läks kohe 
rõõmsamaks. 


Peagi sain sõbraks leedukate Antonase ja 


Stassysega. Jagasime tillukest kongi lärmakalt tü- 

litsevate poolakate ja juutide kõrval. Stassys oli 
meremees, kelle kõrvade vahelt lausa tulvas tera- 
seid ideid. Põgenemisplaanid, uudsed viisid lõu- 
nasöögi valmistamiseks, mehaanilised leiutised — 
tundus, et tema üliaktiivse kujutlusvõime huvialast 
ei jäänud välja mitte miski. Tema loomulik kesk- 
kond oleks olnud Madison Avenue*. Pärast Indiat 


kaotasin temaga side. 


Antonasest, kunagisest kunstnikust, piltnikust, 
töölisest ja hulkurist sai mu parim sõber. Ta veetis 
tunde, kattes kongi seinu söejoonistustega. Tema 
kunstnikukarjäärile tuli järsk lõpp pärast seda, kui 
komandant nägi tema visandit kompromiteerivas 
poosis afgaanist. Seinad lubjati otsekohe valgeks ning 


söe kasutamine kunstilistel eesmärkidel keelati. 


Mõned aastad hiljem tegime koos Antonasega 
imelise jalutuskäigu Himaalaja eelmägedes, kus 
avanevad mõned maailma muljetavaldavamatest 
vaadetest. Antonase kinnismõtteks oli Argentina, 
ja sinna ta lõpuks ka siirdus. Me vahetasime kirju; 
viimasega, mis minuni jõudis, oli kaasas foto te- 
mast kükitamas särgita Buenos Airese vangla nur- 
gas, küüntega täisid tapmas. Tema süütegu: keel- 


dumine katuse maksmisest politseile. 


Vanglas on ootajal aeg pikk. Hommikul kogu- 


* Madison Avenue — tänav Manhattanil New Yorgis, 
kuhu on koondunud ohtralt reklaamiettevõtteid. Tõlk. 


36 


sime kokku oma taskurahad — üks afgaani mehe 
kohta. Meie juurde määratud sõdur läks seejärel 
basaarile, et osta, mida olime tellinud või õigemini, 
mis talle meelde jäi. Kõik valvurid olid kirjaoska- 
matud. Ühest afgaanist piisas vaevu elu seeshoid- 
miseks, kuid selline oli Afgaani sõduri palk. Kuna 
nad ka ise näljas olid, tüssasid nad meid üsna rän- 
galt. Iga kord, kui avastasime puudujääke, kaeba- 
sime ägedalt komandandile. Kasu sellest polnud, 


küll aga aitas see aega mööda saata. 


Igas kongis oli üks kööginuga ja söepõleti. 
Kütte pidime ise ostma. Mind üllatas, et meile usal- 
dati noad, ent komandanti ei paistnud see häirivat. 
Lisaks anti igale vangile veel supitaldrik, lusikas, 
kaks tekkija põhuga täidetud matt. Nimetada seda 
madratsiks oleks sama hea kui hane luigeks väita. 
Nägime palju vaeva kalkuleerimisega, milliste köö- 
giviljade hooaeg parajasti on, et saada võimalikult 
palju moona võimalikult odavalt. Viimaste hindade 


osas pidime uskuma valvurite juttu. 


Ma ei leppinud kunagi sellega, et vangla ongi mu 
sihtkoht. Hakkasin õppima afgaanide massi sulan- 
dumise kunsti — puhuks, kui mul peaks õnnestuma 
Hotell Kabulist lahkuda. Mu haridustee jagunes nel- 
jale kuule; suurema osa teadmisi omandasin Andreilt, 
kes polnud kindlasti vaba eelarvamustest, kuid minu 


ülesandeks jäi terade eraldamine sõkaldest. 

Andrei oli andekas lingvist. Indias (kus ja mil- 
lal täpsemalt, jättis ta enda teada) oli ta omanda- 
nud pustu, India moslemite ja Kabuli valitsevate 
klasside keele, samuti veidi inglise keelt. Seitsme 
"hotellis" veedetud aastaga oli ta endale vaevata 
selgeks teinud Afganistani tänava- ja rahvakeele 
farsi. Andreiga rääkimine parandas mu vene keelt, 
nii et ta sai aru juba poolest, mida üritasin edasi 
anda. Samuti kinnitas ta, et mu vene aktsent on 
hullemaid, mida ta kuulnud on, nii et ma ei teagi, 
kas ta rääkis tõsiselt või mitte. Ühel päeval näitas ta 


mulle narmendavat inglise keele aabitsat. 


"Kuna sa tahad minna Indiasse, võib see sulle 


huvi pakkuda," pilgutas ta silma. 


Ma oleksin talle peaaegu kaela kukkunud. 
Eestis olin õppinud veidi inglise kirjakeelt, Andreilt 
aga saan õppida hääldust, arvasin — ekslikult, nagu 
hiljem selgus. 

"Mu ünglise keel on algeline," teatas Andrei 
tagasihoidlikult, "aga ma aitan sind nii palju, kui 
saan. Kui sa tahad." 


Ma tahtsin. 


Nüüd, viiskümmend ja veel mõned aastad hil- 
jem, panen artikleid ikka vahel valesse kohta, aga 
teisest küljest pole mul probleeme sõnadega unigue 


(ainulaadne) ja hopefully (loodetavasti), mis löövad 

pahviks enamikku pärismaalasi, kaasa arvatud pro- 


minentseid telenägusid. 


Andreile olin tänulik hoopis teisel põhjusel. 
Vanglas, kus aeg venib liimina, avastad enda kohta 
asju, mida varem ei osanud kahtlustadagi. Mina avas- 
tasin näiteks, et tegevusetusega harjumine on minu 
jaoks üsna kõva pähkel. Pärast umbes kolme kuud 
"hotellis" said üksindus ja ebakindlus tuleviku suh- 
tes minust võitu. Oma hüljatuses tundsin, et maailm 
on mu vastu vaenulik, valmis iga hetk turja kargama. 
Istusin mademele ja nutsin. Kõik kaasvangid vältisid 
mind — kõik, välja arvatud üks. Erand oli Andrei.Ta 
võttis mul õlgade ümbert kinni. "Kuule, ma ei taha 
öelda, et siin pole karm. Muidugi on. Aga sina oled 
noor ja ühel päeval saab see sõda läbi. Sa oled sitkem, 
kui ise aimad. Kui sa siia tulid, ise ainult luu ja nahk, 


arvas enamik meist, et sa ei pea nädalatki vastu.” 


VÄIKE LURJUSTE GALERII: 


IRAANI MULLA, RANGE FUNDAMENTALIST — ei, fa- 
naatik. Karune, vaenulik kõigi eurooplaste suhtes. 
Keeldus meiega rääkimast. Oli olnud mõjukas te- 
gelane Iraanis. Vihkas läänelikku progressi ning 


kui šahh kehtestas alghariduskohustuse kõigile, 

isegi tüdrukutele, kogus ta kokku toetajate armee 
ja marssis Teherani vastu. Mässajad said otsustavalt 
lüüa ning nende juht pages afgaanide juurde, kes 
teadsid täpselt, mida temaga teha. Tal oli kombeks 
kükitada oma erakongi mademel, pomiseda toker- 
jasse habemesse ja levitada enda ümber samasugust 
vihkamise aurat nagu Taliban, millele ta võinuks 


olla vaimseks juhiks, meie päevil. 


AFGAANI ÕHUJÕUDUDE PILOOT. Lustlik, alati hea- 
tujuline, kiindunud Johnny Walker Red Labelisse 
(nagu tajutust võis järeldada). 

Pärast lennukooli (ta ei öelnud kunagi, millise) 15- 
petamist läks ta lennukiga oma kauges kolkakülas 
elavatele sugulastele omandatud pikeerimistehni- 
kaid ja surmasõlmesid demonstreerima. Ta kukkus 
alla, ent kõndis avariilisest lennukist omal jalal ee- 
male. Kõrgemad Afgaani ohvitserid pidasid kalli 
lennuki kaotust taunimisväärseks ning piloot, keda 
peeti juba lääne hoiakutest rikutuks, maandus ot- 


saga siin eurooplaste laagris. 


SIBERI KÜTT. Pilgeni täidetud jahimehejuttudega 


tiigrite tulistamisest ja kommunistide lollitamisest. 


VEEL ÜKS VENELANE. Täiesti erinev tegelane — ei 


suhelnud kunagi teiste vangidega, eirates meid tõtt- 

öelda täielikult. Õppis koidust loojanguni farsi keelt 
tohutusuurest käsitsi kirjutatud köitest, mis ei saa- 
nud kindlasti pärineda basaarilt. Ta oli äärmiselt in- 
telligentne; tal mitte ei käinud ainult palju külalisi, 
vaid isegi tal endal lubati aeg-ajalt laagrist lahkuda. 


Me kõik kahtlustasime, et ta on Kremli agent. 

2 
KABUL 


Pärast nelja kuud Hotell Kabulis saabusid Eesti ai- 
nuesindajate abiväed — Voldemar ja Aleksander, 
ehk Võlts ja Sass, nagu me neid kutsusime. See pidi 
olema 1942. aasta augustis. Vägisi Punaarmeesse 
võetud mehed muutusid sama haisvateks ja pese- 
matuteks kui ülejäänud Emakese Venemaa solda- 
tid, ja nii nad NKVD Termizi piiripunktist läbi tu- 
lidki. Puhaste ja täivabade härrade peale oleks häi- 


rekellad helisema hakanud. 


Harrastusmaadlejast Võlts oli Tallinnas ol- 
nud ühe kaevandusettevõtte lõhkeaine-asjatundja. 
Ta uskus peaaegu religioosse kirega, et enamikku 
maailma muredest on võimalik lahendada vaba- 
maadlusvõtetega. Otsekohese olekuga mehaanik 
ja veokijuht Sass põlgas kõike, mis maanteel kaa- 
lus alla seitsme tonni ja liikus vähem kui kaheksal 
rattal. Ta oli peaaegu sama suur ja tugev kui Võlts. 


Peaaegu. Paar päeva pärast meie hüppes sõdurite 

duot saabusid kaks umbes minuvanust, samuti 
Siberi vintsutused üle elanud noorukit — Veeliks ja 
Endel. Veeliksil oli anne rikkis raadioid korda teha. 
Praegusel ajal oleks ta ilmselt arvutigeenius. Nad 
ületasid Amudarja kõvasti Termizist allavoolu ning 
veetsid üheksa kuud vangipõlve Herätis. Ilmnes, et 
Afgaani ametivõimud olid otsustanud koondada 
soovimatud eurooplased ühte kohta kokku. See 


polnud just tark otsus (nende jaoks). 


Enamik meie vestlusi tiirles põgenemisteema 
ümber. Vangla müürid polnud just eriti kõrged ning 
valvurid tukkusid postil tihti, kuid mõte Kabuli 
Indiast eraldava ligi kahesaja miili kivikõrbe läbi- 
misest ilma toidu ja korralikke saabasteta ning pi- 
devalt kohalikke vältides oli hirmutav. Pidime en- 
dale selle maaja ühiskonna reeglid ja nipid läbi ja 
lõhki selgeks tegema, ning vanglas polnud see või- 


malik... 


Ühel päeval edastasin teistele Andrei märkuse 
selle kohta, et koraan keelab moslemil põhjustada 
süütu inimese surma. 

Veeliks nägi selles kohe väljapääsu. "Kas me 
pole mitte süütud? Kas keegi meist on toime pan- 
nud roima mõne afgaani vastu?" Paistis, et keegi 
polnud. 

Veeliks jätkas: "Kuidas oleks näljastreigiga? 


Nõuame vabastamist. Ja olgu see meie ainus nõue. 

Mõelge, meil on oskusi, mida afgaanid saaksid 
ära kasutada — lõhkeaine-spetsialist, veoautode 
mehaanik, raadioparandaja ja keevitaja (see olen 
mina). Lubame, et hakkame nende heaks tööle. 
Nad võivad pakkumise vastu võtta. Näljastreik 


oleks viimane abinõu.” 


Komandant ei võtnud pakkumist vastu. Niisiis 
hakkas hulljulgurite seitsmik, kuhu kuulusid ka 


meie kaks leedulast, kavandama näljastreiki. 


Andrei, meie ühenduslüli komandandiga, võt- 
tis endale konsultandi rolli. Me žongleerisime mit- 
mete ideedega ja hindasime afgaanide võimalikku 


reageeringut. 


Andreil oli näljastreigi eetika kohta öelda järg- 
mist: "Jooge nii palju vett, kui tahate, aga tahket 
toitu ärge puutuge. Kui teid tabatakse söömiselt, 
on tagajärjed hirmsad. Teid koheldaks põlgusega 
ja kuna halastus on Allahi eesõigus, ärge seda ko- 
mandandilt oodake. Kui olete algust teinud, olge 
valmis jätkama lõpuni, isegi surmani. Ma kaht- 
len, kas teid hakatakse vägisi toitma, sest afgaanid 
austavad iga inimese, olgu ta moslem või pagan, 
südamest tehtud otsust. Nende silmis on ka krist- 
lastel oma "Raamat", ehkki koraani kõrval alaväär- 
tuslikuni. Kui oleksite kommunistid, kellel raamat 
üldse puudub, peetaks teie näljastreiki mässukat- 


seks ning teid küüditataks Vakhani koridori, maa- 

ilma kõrgemate mägede vahele. Külma ilma eri- 
varustuseta külmute seal surnuks. Aasta-aastalt on 
islami puhtus kahanenud, nii et ärge eeldage, et 
teid "Raamatu"-kohaselt koheldakse. Ometi usun 
ma, etteil on võimalus.” 

"Kuidas nende usk mandunud on? Too mõni 
näide." 

"Kas olete märganud, kuidas meie mulla pal- 
vetamiseks valmistub?" Andrei pilk vaikus õpeta- 
jalikult. 

"Ta peseb nägu ja käsi ning kallab jalgadele 
vett ehitud kannust, mida igal pool kaasas tassib," 
vastasime meie. "Nii teeb ta viis korda päevas, iga 
päev.” 

"Just nimelt. Palava kandi laps prohvet 
Muhamed nõudis oma järgijailt palve-eelset pe- 
semist hügieenilistel põhjustel. Läbinägeliku me- 
hena muutis ta käsu usuliseks kombetalituseks, sest 
muidu oleks seda eiratud. Nüüd, sadu aastaid hil- 
jem, on edikti tegelik põhjus — puhtus — unusta- 
tud, alles on vaid kombetalitus. Te olete teda ko- 


raani kohal loitsimas ja jorutamas näinud, eks?" 


Me olime. 


"Kas te aga saate aru, et ta ei mõista ühtegi 
sõna sellest, mida loeb? Või, noh, võib-olla paari 
sõna, aga see on kõik." 


Kuidas saab see nii olla, imestasime meie. 

"Vaadake, koraan on kirjutatud araabia keeles. 
Neil on pärsia ja afgaani keelega ühine tähestik, 


aga keeled on täiesti erinevad." 


"Kas mõned mullad siiski ei oska araabia 
keelt?” 


"Jah," kostis Andrei, "mõned võib-olla oska- 
vadki, kuid sunnide (araablaste) ja süitide (iraan- 
laste) vahel on sügav usulõhe ning šiiidi mullad ei 


taha vaenlaste keelega kuidagi tegemist teha.” 


"Räägi meile, kuidas väljaspool vanglat vältida 


võõramaalasena silmatorkamist.” 


"Ma ei tea, kust alustada... Hea küll. Nüüdseks, 
ma loodan, te juba teate parema käe reeglit. Jah? 
Ei? Olgu siis. Ärge puudutage toitu vasema käega, 
kuna seda kätt pruugitakse muuks otstarbeks. 
Samuti on euroopalik käeraputus kindel äraandlik 
märk. Võõrast kohates puudutavad afgaanid vaid 
sõrmeotsi, pomisedes samal ajal "salaam aleikum".. 
Ärge kunagi jooge vett jõest. Jõed täidavad siin 
käimlate ülesannet; vesi on baktereist punnis. Kui 
saate vaid düsenteeria, võite end õnneseeneks pi- 
dada. Palvetajate salga eest möödumine võib kaasa 
tuua kividega surnuks loopimise. Käige alati nende 


selja tagant.” 


Seejärel hoiatas Andrei veel eraldi meid, noo- 


remaid (ja kenamaid) poisse. 


"Asjalood on niimoodi. Teie istute teemajas, 

joote rohelist või musta teed, sööte rasvast lamba- 
liha ja tegelete üleüldse oma asjadega, kui õline ja 
korpulentne keskealine tegelinski nihutab end teie 
kõrvale ja teeb ettepaneku tasuda teie arve. Kui 
te ei arva, et tal mõlguvad meeles ihulised patu- 
mõtted, olete kas uskumatult naiivsed või lollid 
või mõlemat. Külluses suplevad afgaani mehed ei 
unista mitte teismelistest plakati-plikadest, vaid 
blondidest, lapseohtu Euroopa poistest. Kui poissi 
pole kusagilt võtta, kõlbab ka noorem meesterah- 
vas. Kui peaksite ta pakkumise vastu võtma, eelda- 
takse teilt, et lähete temaga koos mõnda hämarasse 
nurgatagusesse, kus ta teile seni taha keerab, kuni 
isu täis." 
"Öäkk!" kostsime meie. 


"Öäkk tõepoolest, aga see asi pole niisama 
lihtne. Meestevahelisele seksile, kui see toimub 
diskreetselt, vaadatakse läbi sõrmede. Oma tülgas- 
tust välja näidates riivate tolle meesterahva õrne- 
maid tundeid. Ta võib olla lugupeetud tegelane, 
ühiskonna alustala, ja kui ta peaks teid milleski — 
ükskõik milles — süüdistama, asub rahvas tema, 
mitte teie poolele. See on lihtne viis põhjalikult 


kere peale saada." 
"Mida me siis tegema peaksime?" 


"Naeratate, puudutate õrnalt ta käsivart ja ka- 


tate teetassi käega. See on kõik.” 

"Kas too tõhk ei hakka sellest hoolimata õe- 
lutsema?" 


"Psühhopaate leidub kõikjal, aga kui ta on siin- 
sete määratluste kohaselt vähegi normaalne, tõuseb 


ta lihtsalt püsti ja otsib lihtsama sihtmärgi." 


Avaliku vaatemänguna on näljastreik täielik 
läbikukkumine. Vedeldes palkidena tekkidel, kuu- 
lasime me kõhukorinat ning aina vingusime, vin- 
gusime ja vingusime. Nende inina asemel kuulak- 
sin meelsamini, kuidas kõht pilli lööb, mõtlesin är- 
ritusega. Esimesed kolm päeva on kõige hullemad. 
Pärast seda muutud tuimaks ning aeg hakkab kii- 
remini liikuma. Peamine nõks on mitte unistada 
toidust. Tahtejõu arendamine on kindlasti soovi- 


tav. 


Neljandal päeval torkas komandant pea uk- 
seaugust sisse. Piitsavarrega vastu oma läikivaid 
saapaid plõksutades urises ta pustu keeli kui koer. 
Ta küll oskas farsi keelt, ent ei laskunud võõraste ees 
kunagi selle kasutamiseni. Keegi meist ei mõistnud 
puštut, aga sellest polnud lugu. Me eirasime teda 
igal juhul. Miski peab varsti järele andma, mõtle- 


sime me, aga mitte liiga lootusrikkalt. 


Seitsmenda päeva hommikul käsutati Andrei 
komandandi jutule. Hoidsime pöialt. Järgmisel 
päeval anti Endlile, Veeliksile ja Antonasele vabas- 


tusteatised. Ülejäänud tülitegijad kaovad ta kaelast 

kahe päeva pärast, oli komandant Andreile öel- 
nud. 


Veeliksile anti toake Kabuli raadiomaja kõr- 
vale. Anton ja Endel siirdusid tee-ehitusele umbes 


nelikümmend kilomeetrit linnast välja. 


Vabastamist oodates lõpetasime paastu, kuid 
nädala möödudes järeldasime, et meid tõmmati ha- 
neks ning alustasime streiki uuesti. Ainult et see- 
kord, kuna komandant ei mänginud ausat mängu, 
sõime me salamisi. Kümme päeva hiljem tunnistas 


komandant lõpuks lüüasaamist. 


Ma mäletan, kuidas seisin nõrga ja värisevana 
kontoris, mis õõtsus nagu laev tormis. Komandanti 
paistis meie hernehirmutislik välimus lõbustavat. 
Suure pingutusega õnnestus mul Tähtsa Asjapulga 
ametlikust jutust välja lugeda, et oma südamehea- 
dusest, aga ka lähtuvalt tõsiasjast, et me pole vene- 
lased, leiab ta meile tööd väljaspool vanglamüüre. 
Pidime veel mõneks päevaks sinna jääma, kuid või- 
sime valvepostidest mööda jalutada. Vahepeal pidi 
tema viima lõpule meie teetööde-laagrisse ülevii- 
misega kaasnevad üksikasjad. Ta leevendas meie 
tuliseid tundeid kahesaja afgaaniga iga mehe kohta, 
kollaste lambanahka ürpidega, mis ei istunud tin- 
gimata kaunilt, kuid kahtlemata pidasid sooja; ma- 
hukate, käies plagisevate Afgaani pükste ja kum- 


maliste kohalike jalavarjudega. 

Selleks ajaks oli ehituse eest vastutav Poola in- 
sener tunnistanud Antonase projektile sobimatuks. 
Ta saatis Antonase Kabuli suurimasse veaoauto- 
töökotta, mis Antonase tundeid küll sugugi ei rii- 


vanud. 


Meie esimeseks mureks oli toit. Ründasime 
basaari nagu Lord Byroni assüürlased. Vähem kui 
saja afgaani eest saime suure kotitäie riisi, paraja 
portsu rasva, korvitäie kartuleid, kuivatatud puu- 
ja värskeid juurvilju. Afgaanid kasvatavad maailma 
magusamaid Söögi-viinamarju ning nende kurgid 
on lausa uskumatud — ligi meetripikkused ning 
kujult konksjad, küsimärgi moodi või suisa rõngas. 
Mida oleks küll Picasso nende sürrealistlike aed- 


viljadega teinud! 


Moona all lausa lookas, naersime ja hõiklesime 
me puhtast elurõõmust, vaarusime mudaseid täna- 
vaid pidi mööda hämmastunud rahvast ja kärata- 
sime koguni vanglaväravas tunnimeestele, et nad 


meil tee pealt eest kaoks. 


Nii sündis, et ühel 1942. aasta meeldival pä- 
rastlõunal veeresid viis endist vangi mitmesugustel 
ehitustarvikutel kükitades järelhaagises, mida ve- 
das vanadusnõder Hanomagi traktor, Tange Gharu 
(kitsa kuru) poole. Pidime puurima tee läbi kivise 
mäe. Võltsi rahulolev naeratus andis alust arvata, 


et oma unistustes laseb ta juba midagi õhku. Mina 

aga tundsin end näruselt. Meie kamp pani mulle 
diagnoosiks apluse ning mul oli raske asitõendi- 
tega vaielda. 

Kusagil 2000 meetri kõrgusel ümbritsevad ti- 
hedalt asustatud ja hästi niisutatud Kabuli tasan- 
dikku lumetipulised mäed. Pikad pruunid nõlvad 
roheliste aasade ja valgete mägede vahel ei kanna 
muud vilja kui kivid. 

Veeresime aina edasi piki Kabuli jõe kallast, 
ikka ida poole ja alla. Mägioja kohta oli jõgi ra- 
hulik ja viisakate kommetega. Tähendab, mõnda 
aega. Äsja rajatud, luidrate paplitega ääristatud 
maanteele polnud veel erinevalt Põhjateest jõud- 
nud eriti arvukalt auke sigineda. Lehetute puude 
taguses sünges sügistaevas kaugete tippude kohal 
möllas lakkamatu äikesetorm. Peatusime sageli, et 
juhi abiline saaks tormata jõe äärde ja täita uuesti 


lekkiva radiaatori. 


"Kuni jões on veel paar liitrit vett, ei hakka 
nood tolad radiaatorit parandama," urises kriitik 
Sass. Tol hetkel arvasin, et tegu on põhjendamatu 
eelarvamusega, ent aeg näitas, et too juhuslikult 
pillatud hinnang osutus piisavalt paikapidavaks. 

Meile poleks pähegi tulnud võhivõõraga usu- 
teaduslikel teemadel vaidlema hakata, ent afgaa- 
nidele see meeldis ning nad olid nendes küsimus- 


tes muretumad kui meie enda fundamentalistid. 

Selleks ajaks, kui ma Afganistanist lahkusin, oli 
mul suus piisavalt farsi keelt, et oponendi kallal 
tema võõrapärasemate uskumuste teemal nokkida 
ja pälvisin ka ohtralt vastunokkimist, enamasti sel 
teemal, et kristlased kummardavad kolme juma- 
lat, mitte üht. Pikad aastad aga on kustutanud kõik 
mu farsi keele oskused peale ühe sõna — kharab. 
Tegu on tarbesõnaga millegi kohta, mis on korrast 
ära. Kharab tähendab kõike seda, mida väljendid 
"Kaputt", "Kasutu rämps", "neetud risu" ja nii edasi. 
Niisiis, kui Hanomagi väljalaskekollektor kurat- 
teab-mitmendat korda põlema läks, muutus karge 


õhtune mäestikuõhk kharabittst lausa paksuks. 


Loojakuks sisenesime Tange Gharusse Jõgi 
hakkas lihvitud rahnudest sängis vahutama. Peagi 
tegi pöörlev ja tuiskav vesi häält nagu kaubarong 
tunnelis. Kallak muutus aina järsemaks ja järse- 
maks, kaljurüngad koondusid lähemale, tee suruti 
kitsaks ribaks pea kohal rippuvate kaljude ja all kõ- 
miseva äikese vahel. Kui laagrisse jõudsime, oli sü- 


daöö peaaegu käes. 


Päevavalges tervitas meid peainsener. Osavalt 
ülapervele roninud, ajas ta käed laiali nagu kunin- 
gas, kes võõrastele oma valduseid näitab. Kõrgel 
meie peade kohal peaaegu kohtuvate kaljuseinte 
vahelt paistis vaid peenike sinine riba. Seal väljas 
paistis päike. Püstloodsed seinad moodustasid ju- 


mitu kõlakoja, mitmekordistades kose möirgamist. 

Meid ümbritsev hämarik oli halli värvi — seda tegi 


kose veepihu. 


"Kas te näete tee jälgi veega peaaegu samal 
tasemel?" küsis insener. "Kui seal natuke kaevata 
— mitte, et ma soovitaks teil mööda noid lahu- 
seid kive alla ronida —, võib leida oda, kilbi või 
mõõga. Selle kaljukuristiku kaudu viis Iskander, 


teie Aleksander Suur, oma sõjaväe Indiasse.” 


Meie korteriks oli kaks istumiseks liiga ma- 
dalat telki, mis kõõlusid järsaku serval. Mäemõõtu 
mehed Võlts ja Sass kuulutasid ühe enda omaks; 
meie — Stassys, Endel ja mina — jagasime kesk- 
misekasvulistena teist. 


"Palvetage, et kuiva ilma peaks," seletas juha- 
taja. "Tugevate vihmadega tulevad kaasa laviinid 
ja rahnud. Teie telgid on ohutsoonis; mõtlesin, et 


peaksite seda teadma.” 


Me võdistasime end fatalistlikult. Lähim so- 
biv telkimispaik oli kanjoni suudmes, rohkem kui 
kümne kilomeetri kaugusel. Jala käimiseks ilmselt 
liiga kaugel. 

Olemasolev Kabuli, Jaläläbädi ja Khyberi kuru 
ühendav, nelisada kilomeetrit korgitserina läbi kar- 
mide mäestikuolude vonklev maantee oli konst- 
rueeritud eesmärgiga ka kõige vastupidavam sõi- 
duk vrakiks, selle juht aga tarretiseks muuta. Tange 


Gharu kahesaja seitsmekümne kilomeetri pikkune 

lõik oli peaaegu sama kurviline, kuid palju väiksema 
arvu tõusude ja langustega. Hetkel troonil olev ku- 
ningas oli kuues Afgaani valitseja, kes võitles jõega, 
mis igal kevadel vankumatu kindlusega maantee 
taldmiku minema uhtus, ning esimene, kes kasutas 
seejuures moodsat tehnikat. Otsustatud oli, selgi- 
tas meie insener minu omast vaevu paremas vene 
keeles, lõigata tee läbi kaljude üleujutuse-aegsest 
veejoonest märkimisväärselt kõrgemal. Ning meid 
oli siia toonud Afgaani tööliste võimetus suruõhu- 


vasarate, kompressorite ja lõhkeainetega harjuda. 


Esimene tunnel pidi läbima viiskümmend 
meetrit midagi, mis paistis olevat puhas graniit, 
ning me asusime vaenlasele otsekohe kallale. Võltsi 
ja Sassi jaoks olid need rasked tööriistad lelud ning 
Endel paistis kompressori haldamisega täitsa rahul 
olevat, kuid punapäine leedukas Stassys ja mina ei 
tahtnud neid põrgulikke masinaid nähagi. Ma olin 
juurde võtnud väga vähe, kui üldse midagi, ning 
mu suruõhu-vasar ei saanud kaaluda minust oluli- 
selt vähem. Kui ma selle esmakordselt sisse lülita- 
sin, hakkas kogu maailm vabisema. Lülitasin nee- 
tud riistapuu kiiresti välja ja kontrollisin, kas mu 
silmamunad on endiselt koobastes ja kõik hambad 
alles. Kurdina kui kasekänd kaklesin ma tolle ku- 
radi enda konstrueeritud kaadervärgiga terve nä- 
dala. Võlts ja Sass leidsid minus hea märklaua oma 


lollidele naljadele. 


II 


Mõne päeva pärast sõitsid Võlts ja Stassys 
Hanomagiga tagasi Kabuli moona järele. Võlts oli 
naastes väga imestunud, et leedukat meie seas ei 
paistnud. Stassys ei ilmunudki välja ja tema kadu- 


mine jäi pikaks ajaks mõistatuseks. 


Viimaks saime teada, pääsemaks neist pheu- 
maatilistest piinariistadest oli ta otsusekindlanajala 
India suunas teele asunud ning näljast ja täielikust 
kurnatusest hoolimata rõõmsameelsena Induse 
jõeni jõudnud. Tal oli tekkinud opakas idee ujuda 
Karatšisse, kuid kohalikud õngitsesid ta jõest välja 
ja viisid Peshawari. Suutnuks Stassys päästjaid — 
ja krokodille — vältida, võinuks ta püstitada uue 
maailmarekordi pikamaa-ujumises. Loomulikult 
kartsime, et ärritunud afgaanid panevad meid jälle 


luku taha, ent meid jäeti rahule. 


Võlts andis endast parima, et õpetada kohali- 
kele lõhkeainete ohutu kohtlemise saladusi, kuid 
tema jutt kostis kurtidele kõrvadele. Vahel juh- 
tus, et vigane sütik ei pannud laengut plahvatama. 
Võlts näitas ette, kuidas lõhkeainepulk puulusikaga 
ettevaatlikult välja õngitseda, ent see oli afgaanide 
jaoks liiga aeglane ja vaevarikas töö. Nad eelistasid 
augud uuesti puurida. See oli katastroof, mis oo- 
tas ainult põhjust lahvatada. Ja, nagu arvata oligi, 
kaksas vana lõhkeaine väljapuurimise käigus üks 
tera kivist sädeme välja. Ilutulestik oli vaatamist 


väärt ning puurija leegitsev pard muutis kogu vaa- 

temängu äärmiselt koomiliseks. Mardusena kisen- 
dades tormas mees täiskiirusel minema, mis oli 
ülejäänud salgale märguandeks samamoodi toi- 
mida. Keegi neist ei vaevunud õhuvoolu välja lüli- 
tama. Arulagedate vedrukarkudena hüplesid suru- 
õhu-vasarad servale aina lähemale ja lähemale ning 
kukkusid lõpuks alla vaid selleks, et voolikuid pidi, 
ikka veel põksudes, tolknema jääda. Kaks masinat, 
mis küljest rebenesid, plartsatasid kosest õige veidi 


ülalpool jõkke. 


Uhel ööl hakkas vihma sadama. Meid ei ära- 
tanud mitte piisad, vaid kliburahe, millele järgnes 
kivide ja tee pealt kostvate helide põhjal otsustades 
paari kaljurünga raske-kahurvägi. Endel kahmas 
teki kaasa ja veetis öö kaljueendi varjus külmast 15- 
disedes. Mina, kes ma olin end just sisse seadnud, 
meeldivalt unine ja soe (mäletan, et mõtlesin: saa- 
tus ei oleks mind üle Amudarja aidanud ainult sel- 
leks, et mind kiviga lömastada), keerasin külge ja 
põõnasin edasi. 

"Ma arvasin alati, et sa hull oled, aga nüüd on 
asi kindel. Tule ja kae head uut ilma.” Endel saku- 


tas mind hommiku poolvalguses õlast. 


Avanev vaatepilt oli tundmatuseni muutunud. 
Alustuseks oli üks telk kadunud. Selle sees, öeldi 
meile, olid olnud oma karistust kandvad Afgaani 


vangid. 


57 


"Ja telk oli täitsa uus," nentis töödejuhataja 
kurvalt. 


"Tule vahi seda nalja," kutsus Endel. Paarsada 
meetrit eemal polnud enam teed! Laviin oli selle 


matnud ja seejärel endaga kaasa jõkke viinud. 


"Meie Hanomag oli siia pargitud. Arva ära, 
kus see nüüd on." Endel osutas pooleldi vee alla 
vajunud väändunud metalli tombule, mis sellal, kui 


me vaatasime, täielikult uppus. 


Tee ehitati uuesti kahe päevaga, ent tolle aeg- 
lase ja astmaatilise Hanomagi mantlipärija leid- 
mine võttis nädala. Selle au pälvis maast laeni kiis- 
kavaid vesipilte täis tätoveeritud veok, traktorist 
kaks korda kiirem ja varustatud radiaatoriga, mis 
ei lekkinud. 


Ühel südapäeval, kui naasin oma telki tassi tee 
ja «am-suutäie järele, avastasin, et mu sada viis- 
kümmend magamiskoti alla peidetud afgaanit olid 
kadunud. Tõstsin kohe kära, kuid ei lootnud raha 
enam kunagi näha. Ma ei tundnud veel afgaane! 
Töödejuhataja luges pead üle ja leidis ühe puudu 
olevat. Veoauto asus teele ja nabis süüdlase kinni 


poolel teel Kabuli. 


"Sa oled mu meeste seas halvas kirjas," pragas 
insener minuga. "Too vaene ja loll mees tuli kau- 
gest külast ja ma kahtlen, kas ta oli elu sees sellist 


summat näinud. Kodus oleks külavanem talle öel- 

nud, mida teha ja kuidas käituda; omapead oli ta 
segaduses ja üsna eksinud. Ta murdus, ja see kõik 


on Sinu süü." 
"Mida? Kuidas see minu süü on?" 


"Oleksid pidanud oma raha paremini valvama. 
Tuletan sulle meelde, et sa pole Euroopas. Siinsel 
rahval on teistsugune ellusuhtumine, teistsugused 
moraalinormid. Ferangi* tagant varastamine võib 
olla patt, ent väike. Oleks ta tõsiusklikult varasta- 


nud, kaotaks ta parema käe." 
"Mis teda praegusel juhul ootab?" 


"Vangla. Kui kaua, sõltub sellest, kas ta sugu- 
lased leiavad piisavalt raha, et teda välja osta. Ja see 


pole tõenäoline.” 


Pärast kaht kuud üdini tungivat külma, lak- 
kamatut rügamist ja aju tuhmistavat müra nõus- 
tus peainsener viimaks minuga — minust ei saa iial 
suruõhu-vasara operaatorit. Mind suunati Kabuli 
liiklusvahendite remondi keskusesse, kus Antonas 
juba töötas. See oli esimene kord, kui õnnistasin 
oma isa, küla seppa, selle eest, et ta mulle õpetas, 
kuidas kaht rauatükki ühte liita. 


1943. aastal oli Kabul intriigide linn. 
Liitlasriikide diplomaadid mängisid teljeriikide 


omadega poliitilist malet, samal ajal kui Afgaani 


* Ferangi — uskmatu, välismaalane, pagan. Tõlk. 

võimukandjad endale varrukasse itsitasid. Rikaste 
jaoks oli sõda tüütu ebamugavus, mis paisutas im- 
portkaupade hindu. Suurem enamus, kes enda 
ülalpidamisega rohkem või vähem ise hakkama sai, 


hoolis võõramaalaste suurest madinast vähe. 


Ehitamiseks kõlbulikku kivi leidub Kabuli 
ümbruses külluses, ometi oli enamik maju mudast 
ning asfaltkattega teed olid haruldased. Kuningas 
Amadullah' režiimi ajal oli ühele kaunile puiesteele 
rajatud üksteist kilomeetrit raudteed, mis viis Dar- 
la-mouri, kuningapaleesse. Võimul olev kuningas 
ehitas lossi linnast välja Bagrami, mägede mada- 
lamatele nõlvadele. Võõramaa leiutisena halvaks- 
panu leidnud rööpad kisti üles. Reisivagun viie- 
teistmeetrisel rööpapaaril seisis nagu mälestus- 
märk rahvusvahelisele arusaamatusele. Tehas, kus 
pidin tööle hakkama, paiknes selle puiestee süda- 


linna-poolses otsas. 


Mu esimene peatuspaik oli Antonase ja Veeliksi 
juures nende ülakorruse-urkas linna kaheks jagava 
Kabuli jõe lähedal. Savist tehtud "korteri" sisustu- 
seks oli kaks voodiraami ja söepõleti. Pääses sinna 
vaid õõtsuva redeliga ning põrand tundus kindel 
vaid seni, kuni sellel ei trampinud. Nad pakkusid 


mulle üheks ööks ulualust ja mina võtsin selle rõõ- 

muga vastu — mu magamiskott kattis kogu põ- 
randapinna nende charpoyde* vahel. Õnneks sain 
järgmisel päeval enda valdusse tillukese toa töökoja 
lausnaabruses asuvas lehtlas. Niikuinii ei vaimus- 
tanud mind eriti mõte mitme kilomeetri pikku- 
sest igahommikusest jalutuskäigust. Esimesel paa- 
ril ööl Kabulis oli mul uinumisega raskusi; midagi 
olnuks nagu puudu. Ent ma mõistsin kiiresti — 
puudu oli kose müha. Kui olin suutnud probleemi 


analüüsida, kadus see iseenesest. 


Charpoy — teatud India-stiilis köismadratsiga voodi. Tõlk. 

ON IDA IDA, LÄÄS ON LAAS JA NAD EI 
KOHTU EAL." 


Rudyard Kipling 


Töökojas tutvusin Abduliga, minust aasta või paar 
noorema afgaaniga. Tema oli põhiline teevaaritaja 
ja põrandapühkija ning ainus afgaan nende seas, 
keda kohtasin, kellel oli mingisugunegi intellek- 
tuaalne uudishimu välismaailma suhtes. Ülejäänud 
ametimehed, kelle mõistused olid otsekui merekar- 
bid, pidasid teda omajagu imelikuks. Tunnustatud 
tava oli suhtuda läände kõrgemalt poolt ette kir- 
jutatud eelarvamusega — suhtumine stiilis "ärge 
ajage mind faktidega segadusse". Basaarilt leitud 
narmendava atlase ja farsi-vene sõnastiku kaas- 
abil veetsime mina ja Abdul tunde eri riikide, kul- 
tuuride ja usundite väärtusi arutades (ja nende üle 
vaieldes). Loomulikult olid Abduli kaastöölised 
sellistena, nagu nad olid, veendunud, et meie suhe 


on suguline. 

Mõnel hommikul astus Abdul läbija tõi mulle 
kuuma teed. Ühel hommikul saabus ta siis, kui olin 
veel voodis. Upitasin end küünarnukkidele, tema 
istus mu jalgade juures. Ta alustas keerukat (ja 
minu jaoks üsna segaseks jäänud) juttu sellest, kui- 


das ta oli kõvasti viga saanud. 


"Kust kohast?" küsisin ma nagu tola. Enne kui 
taipasin, mis tal kavas on, torkas ta käe mu teki 
alla ja puudutas sõrmega mu pärakut. Ma oleksin 
peaaegu nahast välja hüpanud. Ta lahkus kiiresti. 
Juhtumist jäi mulle kauaks paha maik suhu. Hea 
küll, ma olin tollal ebaküps. Paar nädalat hiljem 
küsisin Abdulilt laenu, et osta saapaid, mida va- 
jasin oma pikaks teekonnaks Indiasse. Raha andis 
ta mulle, mõistan ma nüüd, sõprusest (kas julgen 
öelda "armastusest"?). Ma ei maksnud talle kunagi 
tagasi. Kuidas saakski ühelt lihtsakoeliselt, sugu- 
liselt sallivast kogukonnast pärit noormehelt eel- 
dada, et ta peaks lugu ühiskonnast, mis muutnud 
poole elanikkonnast vallasvaraks? Muidugi räägin 
ma islami naistest. On paratamatu, et noored me- 
hed, kellel kauba omandamiseks vahendeid napib, 


kalduvad sugulist rahuldust saavutama isekeskis. 


Jumalik kättemaks võib olla olemas või mitte, 
aga kui pole, sai minust röökiva kokkusattumuse 
ohver. Basaarisaapad, mille ostsin Abduli raha eest, 
olid valmistatud õhukesest nahast, taldadeks toot- 


misjääkide jupid — need lagunesid India piirialade 

läheduses. Teravate kivide otsas veriseks lõhutud 
jalgadega ei pööranud ma muule piisavalt tähele- 
panu, mistõttu mind tabati ja ma sattusin tagasi 
Kabuli, seekord aga vanglasse ühekäeliste varaste, 
kollasilmsete hašišitarvitajate ja jultunud homo- 


seksuaalide seltskonda. 


Unistuste maailmas oleksime mina ja Abdul 
jäänud headeks sõpradeks. Aastaid hiljem oleksin 
ma võinud koos oma perega sõita Khyberi kuru 
kaudu Kabuli, Abdul koos oma perega näidanuks 
meile vaatamisväärsusi, koos sõitnuksime Mazär-e 
Shariffi ja pidanuksime Amudarja kaldal piknikut. 
Aga tegelikkuses usub Abdul, et kõik läänlased on 
sulid ning minul on lahendamata probleeme afgaa- 
nide sugueluliste käitumisnormidega. Mulle oleks 
pakkunud suurt rahuldust Kiplingi väide ümber 


lükata, kuid nii polnud määratud minema. 


Antonas, Veeriks ja mina otsustasime pöör- 
duda kohaliku Briti esindaja poole lootuses pää- 
seda Indiasse seaduslikult. Tingimisi vabastatud 
vangidena oli meil rangelt keelatud võõrriikide 
esindusi külastada, ent ennast võimalikult esin- 
duslikuks mukkinuna — seljas Veeliksi kuub, peas 
Antonase kaabu, jalas enda püksid — bluffisin end 


Briti saatkonna värava valvurist edukalt mööda. 


Esimene ametnik, keda kohtasin, paistis oska- 


vat kõiki Euroopa keeli peale eesti ja vene, kuid 

ta andis mu edasi Mr Greenile (ei, mitte Bondile), 
kelle vene keel oli sorav. Tal oli noorem partner, 
kes minu sealviibimise vältel sõnagi ei lausunud. 
Kaevanud välja hiiglaslikus mõõtkavas (oletan, et 
Kesk-Aasia) kaardi, ning peitunud selle taha, pa- 
lus ametnik mul nimetada iga linna ja orientiiri, 
millest olin möödunud. Kui selgitasin, et kohapeal 
asub viiest tervest ja tugevast Balti mehest koosnev 
väeüksus, innukalt valmis liituma võitlusega reet- 
like jaapanlaste vastu, lubasid nad võtta ühendust 
oma ülemustega Indias, kes meie juhtumit hooli- 
kalt vaagivad. Mõne kuu vältel kandsin paari kingi 
linna ja saatkonna vahet trampides viledaks, misjä- 
rel mulle öeldi, et kahju küll, aga nemad meid ai- 
data ei saa. See oli ränk hoop, aga vähemalt olime 
nüüd oma positsioonist teadlikud. Meil oli valida, 
kas minna oma vahendite toel Indiasse või veeta 
ülejäänud elud selles jumalast maha jäetud augus. 
Mitte, et sellel augul oleks puudunud päikeselisem 
pool — kõrged rohelised paplid, lillede müriaad 
lume taustal, selgeveelised ojad, mis olid, nagu ma 
eeldasin, liiga külmad selleks, et kohalikud neid 
isiklikuks tarbeks pruukida võtaksid. 


Ma sain korralikult süüa ning Kabuli värske 
ja tasuta mäestikuõhk polnud kindlasti halvem, 
või oli koguni parem, kui paljude kuulsate mägi- 
kuurortide oma. Paar aastat hiljem, kui teenisin 


sõdurina Briti armees, tehti mu kopsudest mingil 

põhjusel röntgenfoto. Sõjaväearst teatas, et mul oli 
mitu tuberkuloosiplekki, mis nüüdseks olid täieli- 
kult paranenud. 

Töö tehases polnud raske ning isa kõrvalt saa- 
dud õpetus aitas mulle kujundada lausa keevitusvõ- 
luri maine. Ma olin rahutu. Samuti Veeliks, Endel 
ja Võlts, kuid Antonas ja Sass paistsid neile määra- 


tud saatusega leppinud olevat. 


Elu oli vaikne. Ma hakkasin mõistma koha- 
likke, kelle jaoks suured sündmused väljaspool 


nende väikest ringi ei lugenud mitte sugugi. 


Ühel juunihommikul Antonast ja Veeliksit 
nende majutuskohas külastades leidsin sealt eest 
ka kivipuurijad. Midagi pidi olema juhtunud, sest 
Võlts ja Sass olid näost punased ja hingeldasid. 


Kamber lehkas tubaka järele. 


Endel viis mind hiljem asjaga kurssi. Eelmisel 
päeval, näinud tunneliavast esmakordselt päevaval- 
gust, olid mehed tulnud linna peale tähistama. See 
tähendas ka külaskäiku teatud kaubajuudi juurde, 
kellel, kui ta seda ise ei ajanud, oli vähemalt juur- 
depääs kange kraadiga puskarile. Veidi enne mu 
saabumist oli puhkenud lööming mingil ürgvanal 
ja ebaolulisel poliitilisel teemal, kuid vanad haavad 
paranevad ju halvasti, kui üldse. Sass purustas eri- 
meelsuse lahendamise eesmärgil vastu Võltsi pead 


Veeliksi keraamilise hookah, mis selgitas ka lehka 

ja põrandat katnud savikilde. Järgnenud rüseluse 
käigus lagunes osa seinast ja laest, põrand aga pidi 
olema tugevam kui paistis, kuna oli ikka veel alles. 
Võlts sai viimaks Sassist jagu ning välja oli kuuluta- 
tud küll mitte lõplik, aga siiski vaherahu. Võlts tea- 
tas, et pole huvitatud sündinud lolliga telgi jagami- 
sest; ta soovis esimesel võimalusel Indiasse pääseda. 
Ka Sass tegi teadaande — kui teised lähevad, tu- 
leb tema ka. Tol õhtul müüs meie "veinikaupmees” 
meile lao tühjaks ning meie pidu (ühegi kakluseta) 


tunneli kõrval pidi olema Indiassegi kuulda. 


Lõõmaga kaasnes üks ootamatu tagajärg. 
Veeliks oli juba mõni aeg tagasi maininud, et kuuleb 
kusagil lähedal naiste hääli. "Rahuldamatus," olime 
tema jutu peale käega löönud ja öelnud: "Võta en- 
nast kokku, mees!" Kuid see oli hoopis Endel, kes 
pani silma vastu vastset mulku seinas ning seejärel, 
sõrme suul hoides, meid vaatama viipas. Risti meie 
all paiknevas hoovis lobisesid ja jõid teed neli vir- 
siku jume ja ronkmustade juustega afgaanitari. Kui 
eksootilised ja unenäolised paistsid nood Idamaa 
kaunitarid blondide ja turskete Põhjala naistega 


harjunud Balti meestele! 


"Teate küll, mis meiega juhtub, kui afgaanid 
avastavad, et oleme nende naisi piilunud," kuu- 
lutasin hoiatavalt. Auk topiti kärmelt kinni, aga 
mitte nii tihkelt, et paika poleks saanud kiiresti ära 


võtta... 

Nüüd oli tarvis tegevuskava välja töötada. 
Leidsime, et võimalikke marsruute on kaks; üks 
piki Kabuli jõge Peshawari, teine Parichinari 
kaudu, mis kaardil paistis lühem, ent järsu ja kõrge 
Safed Kohi mäeaheliku tõuse, languseid ja üm- 
bersõite arvesse võttes märkimisväärselt pikem. 
Tegime oletusi selle kohta, kuidas Stassysel oli õn- 
nestunud afgaane vältida; nüüdseks teadsime, et 
talvisel ajal veetsid kõrgmäestiku hõimud suurema 
osa ajast oma soojades kodades. Stassys ei pidanud 
enda peitmisega ülemäära vaeva nägema. Aga see 
oli talvel. Suvel pidid jõeäärsed lopsakad väljad ku- 
bisema talupoegadest, karjustest ja kellest iganes; 
samas aga ei olnud meil kavas oodata, mistõttu ot- 
sustasime ületada salapärased lumised mäeaheli- 
kud. 


Vajasime hädasti kaarti. Praktilise loomuga 
inimestena ei võtnud basaaril tegutsevad kaup- 
mehed müüki asju, mida polnud võimalik müüa. 
Afgaan ostis kaarti sama palju kui lehm lendas. 
Ainus meile teadaolev kaart kaunistas tehase ju- 
hataja kabineti seina. Paraku oli ta kabinet teisel 
korrusel, kuhu pääsu valvasid päeval ja ööl teen- 
rid. Siiski oli akna kõrval, mida kuiva ilmaga ikka 
lahti hoiti, vihmaveetoru. Ühel laupäeva õhtul ro- 
nisin mööda seda üles ja tegin koopia kaardi sel- 


lest osast, mis meile huvi pakkus. Võiks öelda, et 

kolmemõõtmelises maailmas osutus see kaart ka- 


sutuskõlbmatuks. 


Vahepeal valmistasid Veeliks ja Antonas meie 
ekspeditsiooni tarbeks kuivatatud liha. Nad küü- 
rutasid nagu sortsid auravate katelde ja suitse- 
vate praepannide kohal, püüdes leiutada parimat 
viisi lambaliha veetustamiseks. Kõik peale Sassi 
andsid sellesse üritusse oma panuse. Veeliks lei- 
dis basaarilt mõned vanad seljakotid ja kompassid. 
Seljakotid osutusid hindamatuks, kuid kompassid, 
nagu meie kaartki, tekitasid vaid segadust — nad 
näitasid igasse suunda peale põhja. Neis mägedes 


pidi leiduma magnetmaaki. 


Lisaks seitsme päeva toidumoonale oleks meile 
meeldinud kaasa võtta tekke, tikke, taskulamp, va- 
rusaapad ja palju muud, ent me pidime reisima väi- 
kese pagasiga. 

Afgaanid ise tegid maantee-ehituse sulgemi- 
sega meile tahtmatu heateo. Nüüdsest peale pidi 


meie kolmik leidma rakendust remonditöökojas. 


ühel õhtul võõramaalaseid teenindavast tee- 
majast mööda jalutades silmasin pan Dadeuskyt, 
meie tee-ehitusinseneri seal kössi vajunult ja mor- 
nina joomas midagi, mis, nagu ma tõsiselt kahtlus- 
tasin, polnud iial teeistandusega kokku puutunud. 
Laudade-toolidega sisustatud kohvikut kutsuti lu- 


sikakohvikuks, sest võõramaalase taldriku kõrvale 

asetati seal alati lusikas. Afgaanid suhtusid söögi- 
riistade puhtusesse umbusuga; käed olid hügieeni- 


lised, sest neid pesti enne sööki. 


"Tere, pan!" hõikasin mina. "Kuulsin, et tee- 


ehitus pandi seisma.” 
Pan pööras silmad lakke. 
"Millal te jälle pihta hakkate?" 


"Saboh'”' ütles ta surmtõsise näoga. See oli mu 
esimene trehv poola huumoriga. Aastaid hiljem 
ühes Oregoni paberivabrikus, kus olin töötlusinse- 
neriks, oli tehniline direktor samuti poolakas. Too 
pealtnäha vaoshoitud ja kaine meelega mees tuli 
iga nädal välja värske poola anekdoodiga, mille ri- 
putas einela teadetetahvlile. Mõnel nädalal riputas 


ta neid sinna kaks tükki. 

AFGAANI KVALITEEDIKONTROLL 


Sass läks tehase teise otsa mootoreid paran- 
dama. Nägin teda harva. Ühel hommikul tuli ta 


aga naeru kõhistades keevituskotta. 


"Oled sa käinud seal, kus nad lehtvedrudest ja 
avariiliste autode ratastest panevad kokku kaheho- 
buse-vankreid?" 

"Tean ainult, kus seda tehakse. Mis siis?" 

"Tule vaata." 

Kõndisime värvimistöökotta, kus vankreid tar- 
nimiseks ette valmistati. 

"Mida ma vaatama pean?" 

"Vedrusid.” 

Mul läks natuke aega, aga lõpuks taipasin. 
"Põrguvärk! Need vedrud on mõlemast otsast 
raami külge klammerdatud. Liigendit polegi. Nad 


ei saa vetruda, on kivikõvad. Kas peaks juhatajale 


ütlema?" 

Teatasime juhatajale tõsisest konstruktsioo- 
niveast, kuid teda see ei kõigutanud. Milleks teha 
muudatusi tootele, mis müüs ka praegusel kujul? 
Mis puutus klientidesse, siis, näinud raami all ved- 
rusid, pidid vankrijuhid veenduma, et sõit saab 
olema sile, ehkki tõendid näitavad muud. Milline 


kena näide sellest, et vaim on mateeriast kangem! 

HOIATUS OSTJALE 


Teine näide afgaanide suhtumisest kauple- 
misse oleks pidanud mu peas hoiatuskella lööma 
siis, kui ostsin saapaid (aga ei löönud). Ühel hom- 
mikul ilmus Sass keevituskotta, kaasas kahe mur- 
dunud hambaga hammasratas. See pärines veokist, 


mille juht pidi olema käiku vahetanud siduri abita. 
"Saad selle korda teha?" uuris Sass. 


"Ma võin hambad külge teha ja õigesse mõõtu 
viilida, aga need jäävad nõrgaks, murduvad lihtsalt 
uuesti ära,” vastasin mina. 

"Kas auto jõuab hoovist välja?" 

"Ikka. Isegi teise linna võib jõuda, aga kui need 
hambad satuvad teise käiguga haakuma hetkel, kui 
juht käiku vahetab, tulevad need küljest. Mina ei 


läheks mingi hinna eest sellise autoga sõitma." 


"Noh," leidis Sass, "kui veok jõuab hoovist 

välja, vahetab raha omanikku ja meie saaksime sel- 
lest protsendi." 

Minu igaveseks häbiks keevitasin ja viilisin 
hambad valmis ja lootes, et veok läheb rikki enne 


Hindukušši jõudmist, võtsin raha vastu. 

FERANGI SUPLUS KABULI JÕES 


"Kas sa ujusid tõesti meile Venemaalt üle 
Amudarja?" küsis Abdul. "Mu sõbrad ei usu sind.” 


Ma olin nende närusest suhtumisest tüdi- 
nud. Kõike, mis oli afgaanide oma, peeti ülimus- 
likuks, kõike läänest pärinevat põlastusväärseks. 
Läänemaalased olid hellitatud, nõrgad ja mandu- 
nud; nende naised jultunud ja amoraalsed. Ma võt- 


sin väljakutse vastu. 


"Jõgi pole kaugel. Lähme ujuma. Aga sina tu- 
led ka.” 


Abdul alustas pikka ja keevalist mõttevahetust 
töökoja töölistega. 


" 


"Ma ei oska ujuda," tunnistas ta pärast mo- 
kalaada lõppu," aga Mohammed siin on oivaline 


ujuja. Ta tahab näha, kuidas sa ujud.” 


Leppisime kokku koha ja aja ning mina kae- 


vasin oma tormakust juba kahetsedes välja paari 

aluspükse, mis pidid normaalsete supelpükste aset 
täitma. Kevadhommik oli soe ja päikseline. Jõgi 
voolas mäest alla kihutades. Haarasin pea kohal 
rippuvast pajuoksast ja katsusin vett varbaga. See 
oli jäine. Kuus pealtvaatajat, kui ma õigesti mä- 
letan, irvitasid mu pelglikkuse üle. Nüüd polnud 
mul enam mingit tagasiteed, seega kargasin sisse 
ja kandusin sadakond meetrit allavoolu, enne kui 
mul õnnestus kinni krabada järgmisest pajuok- 
sast ja end välja hiivata. Kus oli aga Mohammed? 
Temagi oli vette hüpanud, ent paari meetri järel 
ümber mõelnud. Seal ta oligi, lõdises uhkelt kal- 
danõlval. Pealtvaatajaist mööda käteräti ja kuivade 
riiete järele minekul koorisid himurad pilgud mind 
alasti. Ma olin seksobjekt, tundsin end labastatult 
ning tunnen tänase päevani kaasa kaunitele noor- 
tele neidudele, keda jõllitavad isased pilkudega 


lahti riietavad. 

ÕHTU (AFGAANI) OOPERIS 


Kaldapealne oli kui must jutt jõe hõbepaela kõr- 
val. Vaid ristteid peeti tuhmide elektripirnide vää- 
riliseks. Praktiliselt ainsa inimesena tänaval (afgaa- 
nidele ei meeldi pimedas väljas viibida) jalutasin 
huupi kõrvalkujasse, nagu mul kombeks oli. Kuna 
ma meie salga nõrgima lüli rolli eriti ei nautinud, 
käisin pikkadel jalutuskäikudel, kuid surnute maail- 
mast elavate omasse naasmine nõuab palju harjuta- 
mist, aega ja tahtekindlust. Ma ei arvanud Kabulis 
ringiuitamist kunagi ohtlikuks. Kui olin veidi maad 
mööda kuja käinud, hakkas üks maona mööda vee- 
randnoodilisi heliastmikke üles-alla libisev, tasaneja 
kaeblik hääl mind otsekui magnetiga ligi tõmbama. 
Heli kaikus välja hallis müüris asuvast avatud vära- 
vast. Sedasorti müürid ääristasid enamikku Kabuli 
suurematest tänavatest. Noh, mõtlesin mina, kui 
mind seal näha ei soovita, viskavad nad mind liht- 


salt välja. Monoliitsest tammisest topeltuksest sisse 

läinud, silmasin suure hoovi tagumises otsas ebata- 
valiselt suurt teemaja ja väikest lava, kus kaks muu- 
sikut mängisid punnkõhulisi, kaelkirjaku moodi 
pikkade kaeltega keelpille. Kolmas, kükitav esineja 
kõpsis trummil sõrmedega sünkopeeritud rütmi. 
Trio ees, näoga umbes kahekümnest habetunud, 
keskealisest afgaanist koosneva publiku suunas, sei- 
sis laulja, poisike, kes ei saanud olla vanem kui küm- 
neaastane. Põsed punaseks võõbatud, silmad määri- 
tud kooliga, kandis ta siniste ja hõbedaste spiraali- 
dega kaunistatud kleiti ja samasse kostüümi kuulu- 
vat mütsi. Esinemisesse süüvinud publik eiras mind. 
Valisin logiseva tooli vaba laua juures saali tagumi- 
ses otsas. Ettekandja, siniste silmadega, habemeta 
poiss heitis pilgu minu suunas ja märkas münte, 
mis ma olin lauale pannud. Peagi sain kannu teed. 
Ettekandja korjas mündid kokku ja lahkus. Ühtegi 
sõna ei vahetatud. Poisi hääl, mis polnud küll vali, 
ent mitte ka kime nagu läänemaade kirikute koori- 
poiste või kastraatide poisikeselikud sopranid, kõlas 
mahedalt ja unelevalt, peaaegu plikalikult. Erinevalt 
lääne esinejatest vältis too idamaine silmsidet oma 
publikuga. Ta lihtsalt seisis seal puiselt, nagu oleks 
tal kästud seda teha, ja projitseeris seda imelist häält 
tühja õhku, kust see paistis tilkuvat kuulajate avali 
meeltesse. Saateansambel andis helitugevust hillit- 
sedes avalikult tunnistust tõigast, et etteaste täht oli 


poiss. Lava paremas servas kükitas marmorkujuna 

hallhabe, kelle pilk ei lahkunud hetkekski poisilt. 
Ma ei tea, kas seda tegi keelte plõnksumine, lõõritav 
hääl või kogu sündmuse unenäolisus, aga ma hakka- 
sin vaikselt kaotama sidet tegelikkusega. Mind val- 
das sügav kurbus, et pidin selles salajases kombeta- 
lituses kõrvalseisjaks jääma ning ma olin sunnitud 
võitlema pisaratega. Kõik, mis mul taskus ja tõtt- 
öelda kogu maailmas üldse oli, oli kümneafgaanine 
paberraha, mille asetasin lauale ning tabasin siis kel- 
neri pilgu. Kui ta tuli, osutasin, et ta viiks raha poi- 
sile. Tol hetkel tundus see õige teguviisina. Ta võt- 
tis raha põlglikult vastu ning peagi nägin, kuidas ta 
selle hallhabemele ulatas. Naeratust ega üldse min- 
git kinnitavat märki ei järgnenud. Tänase päevani ei 
mõista ma oma tegu. Ma pean tunnistama, et olin 
südamepõhjani liigutatud. Miks pidi midagi sellist 
juhtuma just siis, kui olin kindlalt otsustanud seda 


imelikku maad ja selle rahvast vihata? 


Etendusest lummatuna naasin tollesse kujasse 
mõned ööd hiljem, ent teemaja ma enam ei leid- 
nud. Too pidi olema ühe taga kolmest väravast, ent 


millise? Vahet polnud — kõik kolm olid kinni. 

VIISKÜMMEND KAHEKSA AASTAT 
HILJEM 


Kes oli too poiss? Kas hallhabe oli ta isa, mä- 
nedžer või sutenöör? Kui tegu oli rändmoose- 
kantide trupiga, siis kas poleks uksel mitte pi- 
leteid müüdud? Selle variandi võis seega maha 
tõmmata. Kas publikut köitis muusika või oli too 
poiss Afgaani sekspomm? Miks pidid nood ato- 
naalsed helid vallutama kõrva, mis oli häälestunud 


Mozartile, Bachile ja Brahmsile? 


Nii palju küsimusi, kuid ei ühtegi vastust. 

MIS ÕHTUSÖÖGIKS ON? 


Keevituspõletiga sepisrauast väravale lehti ja 
kõverikke külge suristades tundsin, et mind puu- 
dutati õlast. Kustutasin leegi ja lükkasin prillid 
üles. See oli Endel. Paistis, et mind kutsuti õhtu- 
söögile. Sass vaevus harva süüa tegema ja kui tegi, 
siis alati ühepajarooga. Sellist tummisemat. Aga 
täitsa head. 


"Kas võtan lusika ise kaasa?" 

"Võta kaks. Võlts lõhkus enda oma ära — 
jälle.” 

Lusikas polnud ese, mida basaarilt lihtne leida 
olnuks. Püüdsin üht noist kohalikest lusikatest kord 


parandada, ent see lagunes kuumuses. Tinasulam. 


Rämpsmetall... 


Hautis oli oivaline ja seda jätkus. Pärast einet 
tõi Veeliks kuuldavale määratu röhitsuse ning hei- 
tis siis tähendusrikka pilgu kokale. Sass sai vihjest 


aru. "Hei, kuidas sulle mu hautis maitses?" 

"Väga hästi,” kostsin. "Seda võid teinekordki 


teha. Kas see oli kitselihast?" 


"Ei," muigas Sass, nagu kogu ülejäänud salkki. 
Mis tähendas, et miski oli natuke nihu. 

"Millest see siis oli?" 

Ta ütles mulle. 

Ma kirjutan neid sõnu raskustega, sest Ginger 
on oma peidupaigast meie voodi all välja tulnud 
ja põrnitseb taas arvutilauda. Ta hüppab hooga ja 
hõivab klahvistiku, sirutab käpa välja ja, küüned 
sisse tõmmatud, patsutab mind põsele. Ta nõuab 
tähelepanu, kui teda aga sügama hakkad, ei taha ta 
sul iial lõpetada lasta. Vast ongi hea, etta ei tea, et 
mees, keda ta mööndusteta usaldab, pistis kunagi 


nahka ühe ta kauge sugulase. 

SUPLUS KUNINGAS BABORI AIAS 


See oli kõige kummalisem ujumisbassein, mida 
ma näinud olin — rohkem tangi kui basseini moodi 
kandiline tsementhoone, mille peale viis redel; sellel 
oli kaks sügavat otsa ja ei ühtegi käsipuud. Kujutan 
ette, kuidas kuningas teatas ehitajale, kahtlemata kel- 
legi sugulasele: "Ehita mulle bassein kuningas Babori 
aeda. Joonised? Eurooplased ei suuda joonisteta mi- 
dagi teha, aga sina oled ju afgaan. Babor oli ka afgaan, 


suur afgaan. Tee mulle Afgaani bassein. Eluga!" 


Ja siin see oligi — Afgaani bassein. Aga vähe- 


malt oli vesi hea. 


Ma arvan, et see oli Abdul, kes meile aeda mai- 
nis, niisiis võtsime ühel laupäevahommikul käterä- 
tid kaasaja läksime seda otsima. Vanalinna Kabuli 
jõe äärsetest lopsakatest väljadest lahutava kaljupü- 
ramiidi lõunanõlval asuvat aeda jõe paremal kaldal 
polnud raske leida. Kas polnud see mitte George 


Bernard Shaw, kes ütles midagi umbes sellist, et 

noorus raisatakse ära noorte peale? Noh, oleks mina 
praegu seal aias, ammutaksin sellest palju rohkem 
kui toona. Näiteks, millised olid sealsed puud, lil- 
led, linnud ja nii edasi? Tollal piisas mulle sellest, 
et olin elus ja tegin plaane Indiasse minekuks. Uks 
ere mälestus tollest päevast on seoses Veeliksiga, 
kes teenis raadiote remondiga vabal ajal piisavalt 
afgaanisid, et lubada endale naudingut, mida ta ise 
pidas oma ainsaks paheks — sigarettide suitseta- 
mist. Seal ta istus oma käterätil minu kõrval, läi- 
tis pärast ujumist pläru, tõmbas seda kraami kopsu, 
kui järsku jäi pihus olevat pakki vahtima ja pomi- 
ses: "Miks ma seda teen? See ei paku isegi mõnu.” 
Ta kortsutas ülejäänud paki kokku ja viskas üle 


rinNatise. 

"Ongi kõik?" küsisin mina. "Jätad maha?" 

"Alatiseks," kostis ta,ja nii kaua, kui mina teda 
tundsin, pidas ta sellest lubadusest kinni. Suure 
Kuninga tegelikku hauakambrit me ei leidnudki 
(mitte, et me oleks selle otsimisele eriti aega kulu- 
tanud). Pidasime ka kummaliseks, et kohalikud ise 
seda meeldivat nukatagust ei külastanud. See oli 


tõega üks arusaamatu riik. 

3 
KABULIST KABULI 


Kolmesaja meetri kaugusel minu all laius hall 
linn oma orientiiridega — kuninglikud bastionid, 
Afganistani ainsa kino, kus "King Kong" oli aasta- 
ringne menuk (Abdul kinnitas, et on seda näinud 
seitse korda) tsinkplekk katus; müüriga eraldatud 
Euroopa kvartal; kõrged minaretid; küürselg-sild 
ja Kabuli jõe veiklev madu ise. Kaugel kirdes tur- 
ritas üle silmapiiri ühe Pamiiride lumise tipu sä- 
delev kolmnurk. Kaljusel mäeharjal istudes ootasin 
Veeliksi tulekut. Kümme sammu lääne pool avanes 
uus panoraam: Dar-la-mouri palee (pustu keeles 
Darul-a-mini) lai puiestee; Bagrami laugjalt tõusev 
nõlv, kus asus riigi tollase kuninga palee; ja peaaegu 
mu jalge ees kuningas Babori mälestusaed. Sealt 
peaaegu otse alla jäid jõgi, vanalinna ja puiesteed 
eraldav peatee ning teisel pool teed Pul-e-Kharki, 
Kabuli ja tegelikult kogu Afganistani keskvangla. 
Vahiputkade kui täppidega kaetud kivimüüride 

taga nägin vange tegemas, mida iganes vangid tee- 


vad — millest mul tollal veel täpset aimu polnud. 


Oli hiline õhtutund 1943. aasta augustis, enne 


noorkuuööd. 


Umbes kuus kuud varem olin mõistnud, et sel- 
leks, et end mägimatka-vormi viia, oli tarvis mi- 
dagi tõhusamat kui mu öised jalutuskäigud täna- 
vail. Endel pakkus välja selle kaljumäe, mis paiknes 
praktiliselt keset Kabuli, niisiis hakkasime nädala- 
vahetustel alpinismiga tegelema. Esimesel korral 
andsin hingeldava ja üleni valusana poolel teel pea- 
aegu alla, kuid eelmisel nädalal olin tänu kogu sel- 
lele trennile kalpsanud gasellina kivilt kivile suisa 
tippu välja. 

Mäeseljandik jätkus veel mitu kilomeetrit ida 
poole, kuhu ühe kummalise kivi alla olime Veeliks 
ja mina peitnud oma seljakotid. Kotid seljas korte- 
reist välj ajarutamine oleks äratanud soovimatut tä- 
helepanu naabreis ja taganud ehk ka kiirküüdi ta- 
gasi Hotell Kabuli, mistõttu me ei kiirustanud üle- 
määra ning kandsime moona ja varustuse üles pei- 
dikusse jupikaupa. Olime leppinud kohtumise üle- 
jäänud salgaga kokku südaööks mõned kilomeetrid 
ida pool sügavas uhtorus, mida oli võimatu mitte 


märgata (nagu meie arvasime). 


Sealt aga tuligi auruvedurina hingeldav ja äh- 
kiv Veeliks. 


86 


"Läks sul ikka aega," nentisin. 


"Raske on hingata; ei tea, miks." Veeliks nägi 
murelik välja. "Säh, pista midagi põske, enne kui 
teele asume." Ta ulatas mulle pool võileiba. 

"Aitäh. Peaksime niikuinii pimedat ootama. 


Milleks neis kahtlusi tekitada? On sul taskulamp 


kaasas?" 
laskus. 


Selleks ajaks, kui olime naride ja külmale 
lambalihale lõpu peale teinud, oli päike loojunud 
ning tänavalt vaadates poleks keegi meid näinud. 
Liikusime aeglaselt piki seljandikku edasi. Veeliks 
tegi rada; mina järgnesin ettevaatlikult, vältides te- 
ravaid kive, mis võinuks mu uusi saapaid lõhkuda. 
Meie seljakotid olid kivi all, kuhu me nad peitnud 
olime — mitte, et me selle pärast muretsenuks. 


Minu oma oli poole kergem kui Veeliksil. 

"Mis sul seal sees on?" küsisin. "Me ei lähe 
kandjate ja teenritega safarile, tead.” 

"Vahi," muigas Veeliks ja tõmbas välja kaks 
juba sütikutega varustatud dünamiidipulka. "Ja 
mul on püstol.” 

"Oled sa hull? Püstol on juba ise piisavalt hull 
asi, aga dünamiit? Kas Võlts andis selle sulle?” 

"Jah. Tal on vähemalt tosin pulka.” 


Mind haaras õudus. Kas need mehed kavat- 

sesid endale tee Indiasse vabaks tulistada? Kui nii, 
oleks mul üksinda, neist enesetapjalikest hullu- 
dest kaugel eemal paremad võimalused ellu jääda. 
Pärast pikka veenmist Veeliks siiski urises ja mattis 
dünamiidi kivi alla tagasi. "Allah aidaku tõsiusk- 


likku, kes selle sütiku valla päästab," ütles ta. 
"Aga püstol?" 


"Mis sellest püstolist? Mul on püstoliga julgem 


olla," teatas Veeliks ja see asi jäeti sinnapaika. 


Mõne minuti pärast olime juba teel kohtumis- 
paika. Seekord juhtisin mina ja Veeliks järgnes, te- 
hes sagedasi puhkepeatuseid. All orus oleks meie 
tempo palju parem olnud, ent väljaspool lubatud 
ala oli meie esimeseks prioriteediks vältida koha- 
likke, eriti Gradezi peatee piirdevahte. Kui kuu- 
lujutud paika pidasid, olid nood kiired päästikule 
vajutama. Vaid nädal varem olid nad puruks tulis- 
tanud auto, millel puudusid korralikud dokumen- 
did. 

"Tead, mis,"leidis Veeliks tunnike hiljem."Juba 
on hilja. Uhtorg pole siit kaugel, aga mul on võhm 
väljas. Mine sina parem üksi edasi ja kui ma kesk- 
ööks kohal pole, ütle teistele, et nad ootaksid veel 


veidi. Küll ma tulen." 


Ta ei tulnud. Mina olin viimane, kes Veeliksit 
nägi. Tema salapärane kadumine juurutas mi- 


nus tagakiusamiskompleksi. Esiteks Paul, nüüd 

Veeliks. Kas peaksin kandma silti kirjaga: "Vältige 
seda meest! Tema seltskond on kahjulik teie tervi- 


sele!"? 


Puhuma hakkas tormituul. Kartes, et see mind 
mäeharjalt minema pühib, pugesin ühe kalju alla- 
tuule-küljele ning viimaks, kurnatuna, närvid pin- 
gul, vajusin rahutusse unne. Koidu ajal olin ikka 
veel üksi. Kui naaseksin tehasesse ja kõik teised on 
läinud, ootaks mind kindla peale vangla. Mul oli 


Afganistanist kõrini. India, siit ma tulen! 


Seda, mis mu seltsimeestega juhtus, sain teada 
palju hiljem. 

Endel ja Võlts asusid teele hilja ning kuna tor- 
mises pimeduses oli tempo väga aeglane, laskusid 
orupõhja, lootes sellele, et valvurid teetõkke juu- 
res püsivad oma ubrikus tormivarjus. Nad lipsa- 
sid kontrollpunktist hõlpsalt läbi, jõudsid kohtu- 
miskohta ja vilgutasid taskulampe, ent selleks ajaks 


olin ma ilmselt juba uinunud. Nemad läksid edasi. 


Antonase ja Sassiga oli teine lugu. Hoolimata 
sellest, et pidasime Sassi loodriks, jõudis ta — küll 
väikese hilinemisega, aga siiski — mäeharjale, kuid 
kui otsustas keha kinnitada, avastas, et ta toiduvaru 
koosneb rohelisest leivast. Vaevumata kaaslaste 
eeskujul kuivatatud liha varuma, oli ta lihtsalt ba- 
saarilt hulgi nain. ostnud ning surunud leiva selja- 


kotti mahutamiseks kokku nii, et istus sellele otsa. 

Sass heitis hallitanud toidu lindudele, ronis alla ja 
läks järgmisel päeval süütu näoga tööle. Antonas, 
kes alguses oli liha ettevalmistamisel suure töö ära 
teinud, kaotas ajapikku huvi projekti vastu ning jäi 
samuti tehasesse. Afgaanidele tuleb au anda — nad 
ei pidanud meie konservatiivset duot vastutavaks 
hooletute vendade kuritegude eest ning jätsid nad 


rahule, et nad võiksid leida isikliku nirvaana. 


Teadmata midagi sellest või üldse millestki, 


kõndisin ma päikesetõusu poole. 


Esimeseks takistuseks osutus Gardezi maan- 
tee ning just seal mõistsin oma esimest viga. 
Euroopalike rõivaste asemel oleksin pidanud 
kandma kottpükse ja turbanit. Siis oleks mind vä- 
hemalt distantsilt olnud võimalik pidada kohali- 
kuks. Müttasin tund aega võsas, enne kui jõudsin 
kitsa kuruni; seejärel, tabades lünga liikluses, ületa- 


sin tee. Nüüd olid mu ees vaid mäed. 


Selleks, et muuta päevapikkune jalg-jala-ette- 
rühkimine põnevaks jutustuseks, on vaja paremat 
arvutiklahvistikku kui minu oma. Pidevas valmis- 
olekus ühe või teise objekti taha varjuda möödus mu 
esimene päev sündmustevaeselt. Päikseloojangul 
leidsin paari põõsa vahelt siledapõhjalise lohu, nät- 
sutasin vintsket suitsulammast, kuni hambad valu- 
tama hakkasid, jõin pika janu Chateau de Eauxdja. 


magasin nagu väike laps. 

Järgmisel hommikul jõudsin laugete nõlvade 
piirkonda ehk karjamaadele, nagu selgus, ning seal 
kohtusingi näost näkku paari lambakarjusega. Ma 
ei tea, kumb osapool oli sellest rohkem üllatunud, 
ent mina toibusin esimesena. Torkasin käe tas- 
kusse, haarasin taskulambi pihku ja suunasin neile. 
Bluffläks läbi. Lamburid hoidsid aupaklikule kau- 
gusele, ehkki üks neist embas tähendusrikkalt õlale 
visatud vanamoodsat musketit. Alles hiljem sain 
teada, et nood karjused vandusid Afgaani kunin- 
gale truudust vaid kõvasti puigeldes ning väga tõe- 
näoliselt poleks mind tülitanudki. Tegelikult, kui 
oleksin neilt söögipoolist kaubelnud, oleksid nad, 
nagu mulle kinnitati, seda mulle tõenäoliselt mee- 
leldi müünud. Suveperioodil ajas too rändrah- 
vas oma karjad kõrgete alpiaasade magusa muru 
juurde, talvel aga pages lume eest koos karja ja tel- 
kidega Indiasse. Ime, et keegi nii võhiklik kui mina 


tollal üldse nii kaugele jõuda sai. 


Kui olin lamburite vaateväljast ohutult väl- 
jas, otsustasin riske, olgu tõelisi või kujuteldavaid, 
enam mitte võtta. Püsisin kiviklibulistel, pigem 
kitsele kui inimesele liikumiseks sobivatel nõlva- 
del. Nii juhtuski, et lahtine klibu mu taldade alijä- 
rele andis ning ma umbes 15 meetrit allapoole li- 
bisesin. Ajasin end ettevaatlikult püsti ja katsusin, 
kas kõik luud on terved. Ehkki olin veel ühes tükis, 


tekitas astumine paremas jalas terava valusööstu. 

Ränikivi oli tallast läbi tunginud. Kui katsusin sõr- 
mega, sai sõrm veriseks. Võtsin saapajalast ja mulle 
avanes karm vaatepilt. Tallas olevast august paist- 
sid nahatükid. Tald oli lihtsalt õhuke nahk, voodri 
ja talla vaheline ruum täidetud tootmisjääkide jup- 
pidega. Pahuralt istusin maha ja tegelesin natukene 
sisevaatlusega. Siin oli lameda maa laps, kes andis 
endast parima, et saada hakkama püstisel maal. 
Mis kasu oli mulle H. G. Wellsi, Galsworthy, Jules 
Verne'i ja Kiplingi ühendatud tarkusest, kui ma ei 
suutnud selle abil end elus hoida? Ja kui nii mõt- 
lema hakata, siis kas oleks ükski neist kirjandus- 
likest suurkujudest, Kipling muidugi mõista välja 
arvata, saanud tuhande kilomeetri kaugusel lähi- 
mast raamatukogust minust paremini hakkama? 
Olin teinud oma teise vea, seekord tõsise. Rahaga 
(isegi mitte enda, vaid Abduli omaga), mille olin 
kulutanud nende näruste saabaste peale, oleksin 
võinud osta kümme paari autorehvi-sandaale, mis 
kohalike hulgas nii levinud olid; vähemalt oleksin 
pidanud varupaari kaasas kandma. Nagu meestel 
kimbatuses ikka kombeks, leidsin kinnitust rahva- 
tarkusest —- maha kallatud vett enam üles ei võta. 
Üks varusärk mul oli, niisiis võtsin taskunoa, lõi- 
kasin selle ribadeks ja mässisin ribad oma kurva 
välimusega saapa ümber. Küll me kohale jõuame, 
innustasin end. Ohtlik ent paratamatu oli vahe- 
tada taktikat. Pidin hoidma kergestikäidavatele 

jalgradadele ja rändama öösiti, vähemalt siis, kui 
kuu paistab. Seda idasuunalist orgu asustasid met- 
siku välimusega puštud, kes harisid iidseid, kasi- 
nat saaki kandvaid kiviküllaseid põlde, ent nad olid 
sellega harjunud. Oma ajutistest peidupaikadest 
nende põllutöid jälgides ei näinud ma ühtegi, kellel 
poleks olnud vintpüssi. Esimene öö pikas ja mada- 
las orus möödus ilma, et oleksin kedagi kohanud. 
See tegi mind enesekindlaks. Käkitegu, kinnitasin 


endale, ja kõndisin aina edasi. 


Neljanda päeva pärastlõunal ei lasknud üks 
häälest ära kukk mul magada, ent see mind eriti 
murelikuks ei teinud, kuna kibelesin ka ise teed jät- 
kama. Veendunud, et rada on tühi, lahkusin võsa 
varjust ja, tugev kaigas peos, matkasin jultunult 
edasi. Loojanguks muutus kirdes nähtavaks ümar, 
lumelaiguline mäetipp, mis asus ikka veel kaugel 
eemal. Eeldasin, et see paikneb Sarid Kuhi aheli- 
kus, veidi lõuna pool India piirini küündivat Tora 
Bora tühermaad. Kui mul oli õigus, pidin varsti si- 
senema röövlite, kõrilõikajate ja sõjakate hõimude 
"neutraalsesse tsooni". Toitu jätkus mul veel kol- 
meks päevaks ning järgmise oja juures kavatsesin 
hoolimata Andrei hoiatustest oma veepudeli uuesti 
täita. Valutorkeid eirates paistsid mu jalad omast 
tahtest kiirust koguvat. Leidsin end sügava kuris- 
tiku serval. Tollele valgele mäele keskendununa 


olin mööda vaadanud sellest, mis oli praktiliselt 

mu jalge ees. Org, mida oleks ehk sobilikum ni- 
metada kanjoniks, oli sügav ja lai; selles oli oja ja 
paar haritud maalappi. Vaata ette! hoiatas mu aju. 
Mingisugune jahtlooma vaist käskis mul vagusi 
seista, kuni ma orgu paremal ja vasakul üksikasjali- 
kult pilguga uurisin, ja seal see oligi — üks kanjoni 
põhjas seisev afgaan vaatas otse minu poole. Vastu 
päikest ei saanud isegi üks poolpime silm mind 
mitte märgata, mistõttu teesklesin, et olen kalju. 
Pisimgi liigutus oleks mind ära andnud. Mõne aja 
pärast pöördus vahimees (mul polnud tema üles- 
ande suhtes mingit kahtlust) mujale. Julgesin jälle 
hingata ning kiirustasin allamäge varjude sekka. 
Rada vonkles mööda jändrikest, jõulupuu mõõtu 
aga kaugeltki mitte selle kujulistest mändidest. 
Kaugemal all paistis tohutu punane, otsekui noaga 
lõigatud haav maapinnas — pinnase-erosioon. 
Tolles lõhes saan end varjata külaelanike eest, kuna 
küla pidi kusagil siin lähedal ju olema. Pimeduse 
varjus ületan oja, otsin üles idast alla voolava lisa- 
jõe, liigun mööda seda ülesvoolu ja kui mul veidigi 
õnne on, jõuan järgmisel päeval mägedesse. Olin 


oma plaaniga rahul. 


Hääled! Ma lahkusin rajalt, hiilisin kikivarvul 
üle männiokaste pehme vaiba ja heitsin end esi- 
messe lohku. Hääled muutusid valjemaks, seejärel 
vaiksemaks. Julgesin pead tõsta. Kolm afgaani kab- 


lutasid juba minust kõrgemal mööda teed edasi. 

Kui nad lähevad teise külla, saan neist lahti, mõt- 
lesin, kui aga tegu on patrulliga, tulevad nad tagasi. 
Ma püsisin vagusi ja hea oli, sest mõne aja pärast 
möödus kolmik minust uuesti, seekord teel nõlvast 
alla. Jaht oli alanud. Sellal, kui ma aeglaselt edasi 
liikusin, pidi Kabul olema hoiatuse välja saatnud. 
Võib-olla oli mu pea eest raha välja pandud. Noh, 
vähemalt olin ma lõpuks keegi. Kummaline küll, 


aga see mõte tõstis mu tuju. Vaatame, kes võidab? 


Jõudsin ühteni, puhkasin veidi ning kõndisin 
pimeduseloori varjus aeglaselt lõhest välja, näidates 
laternaga tuld vaid enda jalgade ettejõudnud ma- 
dala ojani, täitsin plasku jääkülma veega ning jõin 
Andreist ja tema hoiatustest hoolimata janu täis. 
Ajasin irvitavad saapad jalast, riputasin üle õla ja 
sumasin sisse. Jääkülm ja mu piinatud jalgele ime- 
liselt värskendav vesi ulatus mulle põlvini. Taevas 
helenes, kuid kuu jäi siiski kanjoni seinte taha; 
varjud olid tintmustad — hea koht puhkamiseks. 
Mässisin oma saapariisme järelejäänud särgiriba- 
dega uuesti kokku, pöörasin auklikud sokid pahu- 
pidi ja asusin teele. See oli mu kolmas ja saatuslik 
viga. Ma oleksin pidanud ronima kanjoni idanSl- 
vast üles ja roomama aeglasest tempost hoolimata 
mööda kivi-kalju-maastikku, kuid mehele, kellele 
tema jalad põrgut tegid, oli rada vastupandamatu 


kiusatus. 


Minust vasemale jääv väike asula ei ilmuta- 

nud ühtki elumärki — afgaanid peavad olema hea 
unega, mäletan end mõtisklemas, kui tasakesi alla- 
voolu teed kobasin. Mõne kilomeetri pärast jõud- 
sin kanjoni idaseinas avauseni, mis viis õiges suu- 
nas. Varjud olid endiselt pigimustad, ning mulle 
turgatas pähe, et kuigi olin eelmisest külast edu- 
kalt mööda saanud, pean olema väga ettevaatlik, 
et mitte sattuda lõksu. Samal hetkel langes mu 
lambi valgusvihk magaja jalgadele. Koer hauga- 
tas. (Koer! Esimene pärast Kabuli.) Norskamine 
katkes järsult. Ma hiilisin kikivarvul eemale, kuid 
mult nõuti juba pustu keeli aru. Selleks ajaks, kui 
olin puu taha lipsanud, ilmus koertekari, mille ees- 
märk oli sissetungija kätte saada. Vahepeal kargas 
mees jalule ja tõi kuuldavale röögatuse. Kostis jal- 
gade müdinat ning mind piirasid ümber varikujud, 
kes lõugasid ja hõiskasid ja paistsid üldse elust äär- 
mist lõbu tundvat. Mu seljakott rebiti seljast ja üks 
turske pustu hakkas selles palavikuliselt värisevate 
sõrmedega tuulama. Mind hoidvad käed olid pin- 
gul nagu viiulikeeled. Mõne aja pärast tõi läbiotsija 
kuuldavale kahetseva häälitsuse, mis tähendas um- 


bes "raisk, siin pole midagi". 


Teadsin täpselt, mida ta taga ajab — tulirelva. 
Ja oleks ta selle leidnud, olnuks minuga aamen; 
selles polnud mul mingeid kahtlusi. Käed lõtvusid, 


vabastasid mu, kuid ring mu ümber ei avanenud. 

Olin taas vang. Nojah, mõtlesin mina, oli tore, ku- 
niks seda oli. 

Mind juhatati ühte hütti, tüüpilise charpoy 
juurde. Heitsin stoiliselt pikali. 

Hommikuvalgus paljastas umbes tosin tüü- 
pilist Afgaani lamedakatuselist muldonni, mis 
olid umbropsu laiali pillutatud - aprikoosisallu, 
kus puude oksad olid küpsevaist viljadest lookas. 
Kabulis olid aprikoosid valminud kahe nädala eest. 
Ajavahe põhjal oletasin, et antud paik on oluliselt 


kõrgemal kui Kabuli kaks tuhat meetrit. 


Oma kottpükste, nende peal kantavate pik- 
kade särkide, lühikeste tumedate vestide ja pigi- 
mütsidega nägid mu vangistajad välja nagu tüüpi- 
lised afgaanid, kuid jäid Kabuli elanikest miilide 
kaugusele mitte ainult geograafilises mõttes, vaid 
ka käitumise poolest. Mul võttis paar päeva, enne 
kui sain aru, et kõneldes vaatasid nad mulle erine- 
valt riuklikest ja minu jaoks mõneti libedatest ka- 
bullastest otse silma. Samuti oli tõredaloomulistes 
kabullastes väga vähe elurõõmu, samas kui siinsed 
noormehed, mu vangivalvurid, olid üks lustlik salk. 
Rahuldanud oma uudishimu minu (nende jaoks) 
kummaliste jalavarjude suhtes, muigasid nad põlg- 
likult; mu räbaldunud sokid tõid nende pilkudesse 
kaastunnet. Kui võtsin ühe saapa, kallasin välja ilm- 


selt viimase jupi rämpsnahka ja kuulutasin: "Kabul! 

Kharabr, möirgasid nad naerda. Ehk on mul siin 


riigis tulevikku estraadikoomikuna? 


Ühel hommikul = poissmeeste = majutuspai- 
gas, sest just seal mind hoitigi, väljendasin viibe- 
tega soovi minna jõe äärde pesema oma higiseid ja 
tolmuseid rõivaid. Mu saatja, umbes minuvanune 
noorsand, utsitas mind pahuralt liikuma. Keegi 
teine ei teinud meist välja. Jõekaldal, kui kahekesi 
jäime, oleksin võinud ta kiviga oimetuks koksata, 
aga mis edasi? Mu paistes jalad hakkasid tasapisi 
paranema, kuid kogu varumoon oli olnud seljako- 
tis, ja kus see veel oli? Tundus nii, et mu taskulamp 
ja kott olid nii-öelda leidja jagu. Lambi patareid 
olid küll peaaegu tühjad ning seega pidi küla ainus 


elektriline agregaat peagi otsad andma. 


Veidi maad allavoolu oli jõepõhja veeretatud 
rahne, mis moodustasid omamoodi kopratammi 
ning aeglase voolu ning üsna sügava veega ala. End 
aluspüksteni paljaks koorides meenusid mulle ka- 
bullaste homoseksuaalsed tavad ning ma heitsin 
oma valvurile silmanurgast pilgu. Too torkis kõr- 
rega hambaid ja vahtis niisama ringi, mis tegi mind 
nii rõõmsaks, et purskasin valjul häälel naerma. Kui 
ta mulle uudishimuliku pilgu suunas, koputasin 
sõrmega oimukohale, näitamaks et olen põrunud. 
Ta muigas ja jätkas oma aja sisustamist mitte mil- 
legagi, mis on kõigi afgaani meeste lemmiktege- 


vus. Märkasin ümmarguste munakate kõrval üht 

lapikut võrdmõõdulist kivi — ideaalset lutsuviska- 
miseks. Miks ka mitte? Valisin madala lennutee ja 
sain ligi kakskümmend lutsu. Mu oskused polnud 
veel rooste läinud! Nüüd aga oli mu valvuri unelev 
olek kui käega pühitud. Ta tuli lähemale ja pakkus 
mulle kivi — ümmargust. Ilmselgelt polnud ta seni 
veel hoomanud selle erioskuski nõudva spordiala 
tegelikku olemust. Ma raputasin pead ning otsi- 
sin veel ühe lapiku kivi. "Meie teeme nii," selgita- 
sin eesti keeles ja saatsin kivi teele — ainult seitse 
lutsu, aga see tulemus oli piisav, et panna tedagi 
proovi tegema. Hommik kujunes õpetlikuks. Kui 
ta oli taibanud, et lapikud kivid tuleb ühendada 
madala trajektooriga, sai ta lutsuviskamises päris 
osavaks. Selleks ajaks, kui meil küllalt sai, olid mu 
klibule laotatud rõivad kuivad. Paar päeva hiljem 
tabasin ta oma vastomandatud oskusega semude 
ees kelkimas. Kui ma siin maailmas ka muud pole 
korda saatnud, olen vähemalt teinud rõõmsamaks 


paari afgaani nooruki tegevusetud päevad. 


Nonde puštude juures veedetud nädal oleks ol- 
nud ideaalne puhkus, kui ma vaid oleksin suutnud 
unustada tõsiasja, et kusagil käisid rattad ringi ja 
sõlmiti kokkuleppeid. Kui oleksin jõudnud Safed 
Kohi, oleks minust võinud saada kauplemisobjekt 
India võimude ja puštude vahel, ent käesolevat orgu, 
eeldasin, ja, nagu selgus, õigesti, valitses — ehk küll 


mitte väga rangelt, aga siiski — Kabul. Mis kasu oli 

minust Afganistani valitsejaile? Muidugi polnud 
küsimus aga minu väärtuses või selle puudumises 
valitsejaile. Ükski Aasia (ega ka vist lääne) büro- 
kraat ei salli isikut, kes tegutseb omal initsiatiivil, 
olgu selleks teoks siis piiri ületamine, ametlikult 
kinnitatud riietumisetiketi rikkumine või napsi- 
võtt muul kui selleks ette nähtud kellaajal. Sellised 
ohtlikud indiviidid tuleb isoleerida, et nad ei saaks 


ühiskondlikku korda õõnestada. 


Ühel päeval andsin peamehele mõista, et tahan 
minna edasi Indiasse. Ta krimpsutas nägu, vaatas 
mind karmilt ja tõmbas sõrmega üle kõri. Kas oli 
ta hoiatus tõsine või olid tal mängus mingisugused 


isiklikud huvid? Ma ei tea tänase päevani. 


Ometi oli too hõimurahvas mõnes asjas kabul- 
lastega üsna ühtemoodi. Näiteks, ehkki kõik vane- 
mad naised käisid ringi ilma loorita, olid nooremad 
kusagile hoolikalt ära peidetud. Vähemalt mina ei 
näinud kunagi ühtegi. 

Ühel päeval nägin, kuidas läbi küla veeti kitse 
ning külavanem, peos pikk puss, järgnes mökitavale 
loomakesele sihikindlalt. Tol õhtul toimus pidu- 
söök. Ümber suure riisivaagna, kuhu oli kuhjatud 
vürtsikat liha, kükitas kogu küla meespere, kaasa 
arvatud allakirjutanu. Olin lugenud, et Araabia pe- 
remehed pakuvad erilise tunnustuse märgiks võõ- 


rastele ohvrilooma mahlaseimat pala ning solvu- 

vad kohutavalt, kui sellest kingist keelduda, kuid 
minu õnneks paistsid afgaani tavad olevat teistsu- 
gused. Muidugi võis asi olla selles, et tühipalja põ- 
genikuna ei olnud ma kitse keedetud silmamuna 
väärilinegi. 

Järgmisel hommikul, jalas kulunud ent kasu- 
tuskõlblik sandaalipaar, asus vangistatu ühes salgas 
kolme kohalikuga rännuteele. Eelaimus hoiatas 
mind, et see reis lõppeb Kabulis. Kui möödusime 
asulast, kust olin tabamisööl läbi hiilinud, seisis jõe 
vastaskaldal üks hallhabe ning algas vali sõnava- 
hetus — mu vangistajate hõiked kõlasid lustlikult 
ja pilkavalt, vanamehe omad süngelt ja pahuralt. 
Havatsesin, et mu vangistajad naersid taadi üle, 
kuna too oli ööpimeduses mind oma külast mööda 
lasknud. 


Keskpäeva paiku tegime puhkepeatuse ning 
üks meie salga liige otsustas demonstreerida oma 
täpsuslaskmise oskust.Ta asetas tüki puukoort kal- 
junukile, heitis pikali ja sihtis. Ma poleks üllatu- 
nud, kui ta sileraudne püss pärinenuks eelmisest 
sajandist. Sellel oli kõva tagasilöök ja vali pauk, 
kuid see tulistas otse. Näitasin, et sooviksin seda 
proovida ning noorsand oli juba relva ulatamas, kui 
heitis pilgu vanemale mehele. Ma ei märganud, et 
nad oleks mingeid märke vahetanud, ent ilmselt 
oskas nooruk endast vanemaid paremini lugeda 


kui mina, kuna ta krimpsutas nägu ja vangutas ka- 

hetsevalt pead. Võib-olla poleks ma niikuinii märki 
tabanud? 

Hilisel õhtutunnil jõudsime teeliste puhkema- 
jani, hütini, mis varustatud charpoyt ja välikem- 
merguga. Kaks puštut kükitasid ukseaugu valgus- 
laigus, ülejäänud toas valitses pimedus. Mu saat- 
jad ja nood kaks alustasid salaam aleikumite. ja em- 
buste vahetamist, mis paistis kestvat lõpmatuseni. 
Püstijalu peaaegu tukkudes mõõtsin igatseval pil- 
gul lähimat voodit. 

"Miks te seda kõike istudes teha ei saa?" po- 
misesin eesti keeles, mispeale hämaraimast nurgast 
kostis tuttav hääl: "Ma arvasin, et oled nüüdseks 
juba Bombays.” 

"Mida sina siin teed?" Mu üllatus pidi olema 
sama suur kui Endlil. 

"Kus Võlts on?" küsisin. 

"See on pikk lugu." Endli hääl muutus hapuks 
ja õigustavaks. 

Võõras keeles suhtlevad ja kes teab mis pahan- 
dust kavatsevad vangid tegid meie valvurid rahu- 
tuks. Üks neist tõusis, ilmselt selleks, et meid vakka 
sundida, kuid salga juht näitas, et ta meid rahule 
jätaks. 

Endel pajatas, kuidas neli afgaani olid esimesel 
teekonnahommikul tema ja Võltsi põõsa all ma- 


gamas leidnud. Sõgedas põgenemisrabinas olid 

nende teed lahku läinud. Sest ajast peale üksi rän- 
nanud Endel tabati paar miili ülesjõge mu enda 


Waterloost. 
"Kas Võlts tulistas nende pihta?" 


"Kuulsin, kuidas võsa otsekui buldooseriga 
maha niideti, aga mitte laske," kostis Endel. "Kas 


sa polnudki koos Veeliksiga?" 


Oli minu kord selgitusi jagada; tol ajal oli meil 
veel lootust, et nad on Indiasse jõudnud. 

"Miks te nii hilja kohtumispaika jõudsite?" 
tahtsin mina teada. 

"Antonase kaasameelitamine nõudis omajagu 
aega, ning selleks hetkeks kui mõistsime, et ta ei 
liigu, oli juba pime. Siis ilmus välja Sass. See röövis 


veelgi rohkem aega.” 


Võltsist ega Veeliksist pole pärast enam mi- 
dagi kuulda olnud. Olen palju lugenud noist 100- 
depoolsetest piirirahvastest ja nende kirest tulirel- 
vade vastu. Väga tõenäoliselt leidsid need meist, 


kes kandsid relvi, surma relvahullu hõimu käe läbi. 


Kas pole irooniline, et hukka said meist kõige 
tugevam ja targem, tähelepandamatud ägajaid ellu? 
Kui Antonas välja arvata, oli Endel meie salga äba- 
rik, ja nii uje, et kooli lõpetamisel hindaksid klas- 
sikaaslased ta kõige ebatõenäolisemaks edusaavu- 


tajaks. Kuid ta oli järjekindel ja oma vaiksel moel 

tõhus, nagu ma avastasin, kui me Indias koos Briti 
sõjaväes teenisime. 


Oru seinad muutusid ajapikku madalamaks, 
või õigemini, oru põhi hakkas tõusma, jõgi muutus 
kitsaks, madalaks ja kiireks. Tosinkond lisaoja tor- 
mas lärmakate kaskaadidena ühinema jõega, mis, 
nagu ma oletasin, pidi ühinema Kabuli jõega ku- 
sagil Jaläläbädi lähedal ning pärast seda Indusega 


Indias (teie jaoks Pakistanis). 


Täheldasin õhus teatud lehka ning mu konvoi 
märkas lõbustatult mu krimpsus nina. Mööda rähka 
krabinal üles roninud nooruk hingas sügavalt sisse, 
lähenes kaljuseinast välja purskavale veejoale, võt- 
tis taskust toosi ja tõmbas tikku. Sinine leek hakkas 
vee kohal tantsima ja alles siis märkasin ma ojaäär- 
sete kivide kollakat värvitooni. Fosfor? Väävel? Ma 
pole keemik. Mis veel võis peituda tolle imetabase 


maa mäepõues? 


Hiljem möödusime tohutust rohelisest amfi- 
teatrist, mis kutsus meie juhil esile pika ja kirgliku 
kõnetuhina. Selle vähese põhjal, mis ma aru sain, 
järeldasin, et aastaid tagasi olid afgaanid siin põh- 
jalikult britte nottinud, jättes ellu üheainsa mehe, 
et too läheks tagasi Peshawari ja annaks veresau- 
nast teada. Pidasin seda tüüpiliseks Šovinistlikuks 
tühikargamiseks, kuid nüüd, mil olen aastaid uuri- 


nud Loode-India ajalugu, tean, et selline sündmus 

leidis tõesti aset. See oli Briti sõjaväe kõige hullem 


kaotus läbi aegade. 


Tol pärastlõunal jõudsime linna, mille nimeks 
meile teatati Gardez, ning kõndisime halli kivimaja 
juurde, millest võis juba kaugelt eemalt aimata po- 
litseiasutust. Mõnes mõttes on politseijaoskon- 
nad kogu maailmas ühesugused ning need, kellel 
on õnn või needus olla varustatud politseijaoskon- 
na-tuvastusradariga, mina nende seas, tunnevad 
need rajatised alati kohe ära. Tseremoonitsemata 
anti minu hooldeõigus üle kohalikele võmmidele 
ning meid käratati ebaviisakalt istuma räpasele 
pingile, ootama järgmist bussi Kabuli. Me ei ko- 
hanud enam oma tabajaid. Küllap tähistasid nood 
oma pearaha-saaki öö läbi kestva tõsise teejooma- 
orgiaga. Meie veetsime öö kongis, mille uks oli rii- 
vist lahti. Vaevalt tehti seda soovist meie tundeid 


säästa; ilmselt oli hoopis lukk kharab. 


Homnik koitis hallina nagu meie tulevikki. 
Erinevalt mu Mazär-e Sharifi katuselsõidust anti 
meile kohad bussi sisse. Vahimehed võtsid istet 


meie ja kohalike vahele. 


Ma teatasin Endlile: "Meil on Andreile üks 
pikk ja huvitav lugu jutustada.” 


"Sina räägi, mul on kama," ühmas Endel rusu- 
tult — mitte, et mu enda tuju oleks kuigivõrd pa- 


rem olnud. Sõidu ajal püüdsin ära tunda paika, kus 

olin ligi kahe nädala eest tee ületanud, ent maas- 
tik nägi kõikjal üsna ühesugune välja ning see jäigi 
mul leidmata. 

Buss peatus Kabuli jõe kaldapealsel. Valvurid 


ajasid meid ülesvoolu. Taksost polnud juttugi! 


"Kuule," ütlesin ma. "See ei ole tee meie laag- 
risse." Endel ei öelnud midagi. Tundus, et tal tõesti 
pole sooja ega külma. Olin mööda seda tänavat 
käinud sadu kordi; esiteks vanalinna, kus oli olnud 
Veeliksi ja Antonase urg, seejärel Pul-e-Kharki 
vanglast mööda Dar-la-mouri palee puiesteele. 
Mind valdas halb eelaimus, ning kui peatusime 
Pul-e-Kharki vahiputka juures, mõistsin, et sa- 
tume varaste, röövlite, bandiitide ja selle riigi po- 
liitvangide sekka. Pärast põgusat sissekirjutamise- 
tseremooniat juhatasid kaks valvurinässakat meid 
meie niinimetatud kortereisse. Vangide magamis- 
saalid, jalgpalliplatsi pikkused sarad, olid räpased 
ja pimedad. Mõlemal pool vaid kahe inimese laiust 
vahekäiku olid põlvekõrgused lavatsid — nende 
peal vangid magasidki. Saime kahe õhukese ja ko- 
reda teki omanikuks — kui lahke neist. Vahekäigu 
otstes vahiputkades paistsid õela välimusega kuu- 
lipildujad. Vanglas, mida juhiti muidu üsna hoole- 
tult, kehtis üks range reegel ja see puudutas liiku- 
miskeeldu. Pärast sireeni vahekäigus tõlgendamine 
võis kaasa tuua peksu. Korduvrikkujaid karistati 


ränga ihunuhtluse ja üksikvangistusega. 

Ma ei suuda ega soovigi mäletada kogu istutud 
aega, kuid mõned sündmused on siiski mällu söö- 
binud. Meie esimene mure oli meie enda turvalisus, 
kuid nagu ilmnes, oli vangla koguni ohutum paik 
kui Kabuli tänavad. Vange ei sunnitud päevakavast 
eriti rangelt kinni pidama. Kogu ellujäämise kunst 


seisnes endale tähelepanu tõmbamata jätmises. 

RAHAMEES 


Umbes nädal pärast meie interneerimist pöördus 
meie poole enam-vähem mõistetavas vene keeles 
üks vilavate silmadega tegelane. Kurjakuulutava 
koore all, nagu me peagi teada saime, peitus in- 
gel — tõsi küll, ilma tiibade ja aupaisteta. Kasinate 
päevaste vee ja leiva normiportsude peal olime ala- 
ilma näljased. Mingit päevaraha meile ei makstud 
ja niikuinii polnud meil toiduvalmistamistarbeid. 
Seega kasutasime häbitult ära igaüht, keda kohta- 
sime. 

"Kas võiksid meie nimel ühe teate saata?" küsi- 
sin meie vastselt tuttavalt paari päeva pärast. 


"Mis sorti teate?” 


Kirjeldasin Antonast ja tema urgu lootuses, et 
teda pole meie pärast vahi alla võetud. 

"Ole mureta," teatas meie rahamees ehk RM, 
nagu ma teda nüüdsest nimetan. Ta ulatas mulle 


pliiatsi ja tüki kole kortsus paberit. 

"Maksta me sulle selle vaeva eest ei saa," otsus- 


tasin olla otsekohene. 


"Raha on mul küllalt. Aega on mul liigagi 
palju, nii et kui saate mul aidata seda kiiremini 
mööda saata, piisabki sellest tasuks. Muide, kui te 
tõesti raha vajate, siis on selle teenimiseks ka siin 
võimalusi.” 


"Ah soo? Kuidas?" 


"Siin on paar rikkurit, kelle võimud on polii- 
tilistel ja muudel põhjustel trellide taha saatnud. 
Paljudel neist on erakambrid ja nad tunnevad end 
üksildaselt. Kas olete huvitatud?" 


Ah nii olid lood! Küllap andis mu näoilme 
mind ära, sest RM raputas pead, ja minu meelest 


mitte just päris ebasõbralikult. 


"Kuulge, ärge mõistke kedagi moraalsetel alus- 
tel hukka. Inimesed on sellised, nagu nad on. Keegi 
ei sunni teid tegema midagi vastu tahtmist. Ent 
meil oli siin mõne aja eest üks noor ungarlane, kes 


oli sellistes asjades üsna järeleandlik, nii et...” 
"Mis temast sai?" 


"Tänu poolehoiule ja abile ootamatust allikast 


on ta praegu Indias." 


"Kas ta tagumik kipitab ka pidevalt?" Teadsin, 


et mu märkus on rumal, niipea kui olin selle pilla- 

nud, aga selline ma kord juba olin (ja olen) — pa- 
randamatu lõuapoolik. 


RM lihtsalt eiras seda. 


Sõnum sai edastatud. Antonas tuli nädala pä- 
rast ning meil lubati mõned minutid juttu puhuda. 
Teda ja Sassi pinniti ja jäeti siis rahule. Antonas 
lubas brittidega ühendusse astuda, küsida uudiseid 
Veeliksi ja Võltsi kohta, aga anda neile ka teada, 
kui kindlad me olime oma otsuses liituda Briti sõ- 
javäega. Kolme nädala pärast naasis Antonas mõt- 
lemapanevate uudistega. Brittidel polnud midagi 
öelda meie kadunud kaaslastepaari kohta, küll aga 
pärisid nad Antonaselt kõiksugu asju meie, ülejää- 
nute kohta: vanust, tausta, oskuseid, poliitilisi vaa- 


teid ja nii edasi. Nagu oleks see töövestlus. 


"Ma juba rääkisin neile seda kõike," turtsusin 
mina. 

"Kas valetasid ka?" 

"Ei. Aga sina?” 

"Rääkisin vaid tõtt. Mis tähendab, et meie ju- 


tud klapivad. Miks nad peaksid sellega vaeva nä- 
gema? Kas kaaluvad ehk...?" 


"Parem sellest mitte rääkida," arvasin mina, "et 
mitte ära sõnuda. Loodame vaikides.” Antonasel 
oli samuti teade, aga ainult minule. Abdul oli talle 


öelnud, et see, mis minuga juhtus, oli mulle paras. 

Siis üllatas sõnaaher, ikka veel masendunud 
Endel mind talle tavatu märkusega selle kohta, 
kuidas ärapõlatud naise viha on hullem kui kõik 
põrguneedused. Kui heitsin talle jahmunud ja 
üsna vihase pilgu, täpsustas ta: "Ma ei usu, et asi 
on üldse rahas, mis sa talle võlgu jäid. Abdul oleks 
sinuga koos Indiasse tulnud, kui sa vaid kutsunud 
oleksid.” 


"Mis ajast sa psühhiaatriaga tegeled?" Mul ei 
tulnud nii kähku midagi vaimukamat pähe, kuid 
mõtlemisainet oli mul nüüd mitmeks õhtuks. Elu, 
nagu näis, oli palju keerukam, kui mina arvasin. 


Mul oli täiskasvanuks saamiseni veel pikk tee. 


Vahel tõi Antonas meile söögipoolist, Sassi 
aga nägime vaid kaks korda. 
Järgmised vestlused RM-ga on korralikkuse 


huvides esitatud seosetus järjestuses. 


"Need vangid, kellel käe asemel on kont, on, 
ma saan aru, vargad. Aga mis tolle vaesekesega on, 
kellel on konte kaks?" 


"Ta on aeglane õppija.” 


"Kas leiad, et sul on vedanud, et mõlemad käed 


alles jäeti?" 


"Ma olen ärimees, mitte varas. Koraan ei ütle 
ärimeeste kohta midagi halba.” 

"Mõni su partnereist pidi sinu peale keelt 
kandma. Kui pikk karistus sulle väänati?" 

"Kergeusklikud ootavad alati võimudelt kait- 
set, aga mul oli see asi kontrolli all, või nii ma vä- 
hemalt arvasin. Uks prokurör läks ahneks ja ma ot- 
sustasin talle vastu hakata. Läbirääkimised käivad 
siiamaani.” 

Afgaani õigussüsteem oli ilmselt lust ja lille- 


pidu. 

HOMMIKUNE MEELELAHUTUS 


Keskhommikuks olid kõik peale meie magalast ka- 
dunud. 


Siis ilmus välja RM, hüüdes: "Te jääte etendu- 


sest ilma!" 
"Mis kuradi etendusest sa räägid?” 
"Olete vanglas vist ainsad, kes ei tea.” 
"Ja kas sa siis räägid meile või mitte?" 
"Räägin tee peal, kui te just väga loobuda ei 


taha." 


Poomise pealtvaatamine ei kattunud minu et- 
tekujutusega meeldivast meelelahutusest. Ometi 
polnud ma seda kunagi näinud ja võib-olla on 
tegu sarimõrtsuka ja vägistajaga, kes vääribki poo- 
mist — nii ratsionaliseerisin ma oma uudishimu. 
Selleks ajaks, kui platsile jõudsime, olid kõik pare- 
mad kohad juba võetud, kuid ma nägin piisavalt, ja 


nüüd, tagasi mõeldes, vast isegi liiga palju. Vaikivate 

vangide ja kolmjalgse tapalava vahel seisis rivi rel- 
vastatud valvureid. Ristlatilt tolknes juba alla sil- 
mus, mis kerges tuules õõtsus. Etenduse täht, käed 
selja taha kokku seotud, kuid jalad vabad, juhatati 
treppredelist üles; mees torkas ise pea silmusesse. 
Uks valvur tõstis õrnalt ta habeme eest ära; redel 
tõmmati tal jalge alt; ja oligi kõik. Mees jõnksles 
kaks korda, loobus siis ja lämbus surnuks. Pakutud 
silmasidet ta vastu ei võtnud. Käige kuradile, näis 


olevat ta suhtumine. 
"Kas ta oli mingi mõrtsukas või mis?" küsisin 
RM-lIt tagasiteel. 
"Tead sa midagi Afgaani poliitikast?” 
Raputasin pead. 


"Ma selgitan. Külarahvas — nagu noodsa- 
mad, kes su kinni nabisid — on küll afgaanid, 
ent nende truudus kuningale on tihti tingimuslik. 
Afganistanis on rikkalikult eri hõime ning nood 
peavad kinni omaenda elureeglitest. Mõned hõi- 
mud on üsna vabameelsed. Nende naised käivad 
koolis, kui ümbruskonnas selliseid asutusi leidub; 
nad ei kata oma nägusid looriga ning burkah ei 
tule kõne allagi. Mõned hõimud on aga väga va- 
nameelsed ja võtavad prohveti õpetusi ehk erasid 
sõnasõnaliselt. Asja poodud mees oli Afganistani 
edelaosa, äärmiselt konservatiivse piirkonna ühe 


hõimu vanem. Ta käis naaberhõime usku pööra- 

mas, õhutades neid haarama relvi kuninga vastu, 
kes on rikutud ja lääne ideedest nakatunud. Nood 
äärmuslased ja sõjardid levitavadki just sellist fun- 
damentalistlikku versiooni Islamist. Tollele mehele 
anti võimalus oma sõnadest taganeda, kuid ta ee- 
listas saada poodud. Nii on lood selle maa kaugetes 


nurkades, Kabulist eemal." 


Tol õhtul jätkus tuliseid vaidlusi ja kätevehki- 
mist kinnipeetavate väikeste salkade vahel pikaks 
ajaks. RM tegi meile asja selgeks. 


"Tegu on usuasjaga. Enesetapp käib prohveti 
õpetuse vastu ning need, kes selle vastu eksivad, 
taevasse ei pääse. Tollele vanamehele pakuti välja- 
pääsu, aga ta põlgas selle ära. Nad vaidlevad nüüd 


selle üle, kas ta läheb taevasse või ei." 

ÕHTUNE MEELELAHUTUS 


Kui RM edastas Baba Khani (see pole mui- 
dugi tolle isiku päris nimi) kutse seltskondlikule 
koosviibimisele ja pidusöögile, oli mu esimene (ja 
ainus) küsimus: kas ta kamber on soe? Mul oli nä- 
dalaid külm olnud, jalad muutusid juba siniseks ja 
nina tilkus, nii et soe tuba kõlas paradiislikult. 

"Afgaani stiilis keskküte; sinu jaoks on see pii- 
savalt hubane.” 

Meie teine talv Kabulis koputas uksele. 
Eelmine oli olnud lumine, ehkki kaugeltki mitte 
nii külm kui mu lapsepõlve Eestimaa talved. 
Lambanahksed kasukad ja aluspesu olid meid 
mullu soojas hoidnud, kuid seekord kaitsesid 
meid vaid nood kaks närust tekki. Meil oli veel 
ka teine mure — Baba Khan oli kurikuulus ho- 
moseksuaalide kupeldaja. Isegi meie, võõramaala- 
sed, olime kuulnud meelierutavaid jutte asjadest, 


mis tema elupaigas aset leidsid. Ma ei saa eitada, 

et see tegi mind närviliseks, aga ka natuke uudis- 
himulikuks. 


RM märkas meie rahutust. "Ärge muretsege. 
Teid koheldakse viisakalt, kuid olge valmis äärmi- 
selt isiklikku laadi küsimusteks ning kui lõunasöö- 
gile järgnevad ettevõtmised pole teile meeltmööda, 
tõuske ja lahkuge. Kuid tehke seda viisakalt, muidu 
trambite mu nime mutta. Palun. Loodetavasti an- 
destate mulle, kuna andsin mõista, et te polegi ve- 
nelased, ja kuna Baba pole kunagi Eestist kuulnud, 
tunneb ta selle vastu väga suurt huvi. Võtke tead- 
miseks — talle ei meeldi kehaline kokkupuude 


võõrastega, nii etjärgige minu eeskuju.” 


"Nii et sa ise oled ka kohal?" tundsin ma ker- 
gendust. 


"Ma peaksin olema teile tõlgiks, aga mis mul 
tõlkida? Su farsi keel läheb aina paremaks, vene 
keel on täiesti talutaval tasemel ja eesti keelt pole 
mõtet isegi jutuks võtta. Kuidas su inglise keelega 


lood on?" 


Ma rääkisin talle Andreist ja basaarilt leitud 
aabitsast. 


"Niisiis, sa oskad natuke lugeda, aga su jutt 
pole arusaadav. Eks ole? Nüüdseks tead vist juba, 
mis häda on inglise keele hääldusega, mis? Sellega 


tegeleme teine kord.” 

"Kes see Baba Khan üldse on?" tegi Endel suu 


lahti — tema puhul ebatavaline juhtum. 


"Kas ütlemine "suguvõsa must lammas" tähen- 
dab teile midagi? Jah? Noh, tema on must lammas 
ühest mõjukast klannist, mis leidis, et ta on neile 
häbi teinud. Probleem lahendati sellega, et pisteti 
ta vangi, kus ta võib oma "harrastustega" tegelda 
nii palju kui süda lustib. Pidevast norimisest ja äh- 
vardustest eemal on ta siin õnnelik, nagu ka tema 
suguvõsa "lugupeetud"liikmed." 

"Maei mõista. Millest selline kära? Kas siinne 
ühiskond ei vaatagi homoseksuaalsusele läbi sõr- 
mede?”" 

"Ainult teatud määrani. Palju sõltub sellest, 
kuidas sellele läheneda. Ihulist armastust kahe 
mehe vahel võetakse elu tõsiasjana, kuid pidada 
tervet karja orjapoisse, kes pea igal õhtul hašišisuit- 
setamise ja suguorgiatega tegelevad — see on juba 
liig. Pealegi käib see koraani käsu vastu.” 

"Kuidas liikumiskeeluga jääb?" 

"Uks valvur ja mina viime sind kaasa. Kui me 
magajaist möödume, ära pööra tähelepanu sellele, 
mis pole sinu asi." 

Ohtu saabusid. Sireeniga anti märku liikumis- 
keelu algusest. Meid kutsuti. "Läki." 

Valvur ja RM ees, Endel ja mina taga vantsi- 


mas, möödusime hallide kuhilate rivist rivi järel — 

need olid magavad vangid. Siis jõudsime kuhilani, 
mis oli teistest kaks korda kõrgem, liikus ja võdises. 
Tekkide alt turritasid vahekäiku neli jalga, varbad 


allapoole. 


"Ma ei näinud midagi," teatasin Endlile. "Aga 


sina? 
"Ei näinud mida?" küsis Endel. 


Helmeskardin eraldas halli vanglategelikkust 
tuhande ja ühe öö muinasmaast. Hiiglaslik Pärsia 
vaip laiutas keset tuba madala savilava ees, mille 
peal hõõguvate sütega täidetud söepann kiirgas 
kuuma nagu paavst õnnistust. Põrandale olid pil- 
la-palla laiali heidetud mõned padjad. Seinu kau- 
nistasid värviküllased draperiid.Jäi mulje, et oleme 
rändhõimu telgis. Paistis, et afgaani keha võib küll 
tuhastada, ent tema hing jääb alatiseks kõrbesse. 
Kaugemas servas, otse sissekäigu vastas, jõllitasid 
meid pilkumatult hiiglasliku härgkonna punnsil- 
mad. Muidugi oli too tegelikult inimene, ent minu 
mälupangas on Baba Khani, meie võõrustaja ase- 
mel ikkagi pilt härgkonnast. RM tegi oma salaa- 
mid ära sealsamas, kus seisis ning lootes, et meie 
žestid läbivad viisakuseproovi, jäljendasime teda 
pärdikuina. Baba viipas meile graatsiliselt, et võ- 
taksime istet. Ma pole end ristijalu istudes kunagi 
mugavalt tundnud, kuid ilmselt polnud too hetk 


sobiv tooli küsimiseks.Teener tõi sisse kolm mada- 

lat lauda, kolm kannu teed ning tassid ja alustassid 
— mitte basaaril pakutavad rohmakad kivinõud, 
vaid tõeline portselan. Aastate vältel olen tänu oma 
naisele, kes sellistest asjadest hoolib, üsna veendu- 
nud, et see oli Royal Doulton. Ainus ebakõla tol- 
les toas oli paljas lambipirn, mis pika juhtme ot- 
sas tolknes. Kas too läänemaine leiutis ei väärinud 
nende tähelepanu? Peagi hakkas Baba Khan uri- 
seval häälel meie suunas küsimusi tulistama ning 
ma mõistsin, et tema konnavälimuse taga oli terav 
mõistus. Pärast paari tassitäit ergutavat teed libis- 
tasin pilgu üle ruumi. Meie võõrustaja jumitud sil- 
mad, mis paistsid koobastest kohe-kohe välja hüp- 
pavat, olid silmnähtavalt kollakad, kinnitades, et 
tegu on hašišikasutajaga, aga seda ma juba teadsin. 
Ümberringi lesiskles patjadel veel kehi, kuid kuna 
ma ei suuda meenutada, millised nood välja nägid 
ja mida, kui üldse midagi, vestlusele lisasid, kasutan 
autori eelisõigust ja kirjutan nad oma loost välja — 
üheainsa erandiga. Too oli hästi hoolitsetud ja õb- 
lukese kehaehitusega noormees Baba vasakul käel. 
Tema ülesandeks, eeldasin ma, oli heita aeg-ajalt 
Babale jumaldavaid pilke ja ise suud pidada. Ta sai 


oma tööga imetlusväärselt hästi hakkama. 


Saabusid veekann ja kauss. Kõik pesid käsi. 
Toodi rätikud. Meile anti taldrikud, kahvlid, noad 
ja lusikad. Me ei pidanudki sõrmedega sööma! 


Teener, kes põlvili külguksest sisenes, laskis ringi 

käima suure serveerimisliua, millelt külalised võt- 
sid ise, mida ja kui palju tahtsid. Seal leidus kala 
Kabuli jõest, kebabeid rosinaist täpilise pilaffiga ja 
lõpetuseks šerbetti. Baba noormees, nagu ma nä- 


gin, ei söönud. 


Kala Kabuli jõest? Kui need teie seast, kes on 
teleris näinud naisi pesu pesemas ojanires, mis ei 
kästaks märjaks isegi konna põlvi, rääkimata sellest, 
et seal mõni kala elada võiks, kahtlevad mu jutu 
tõesuses, võin vaid öelda, et need kaadrid Kabulist 
hämmeldavad mind. Tollal, kui mina seal olin, täi- 
tisjõgi tammidevahelise ala, oli sügav ja kiire voo- 
luga. Vahepeal möödunud enam kui viiekümne 
aastaga on midagi aineliselt muutunud. Põldude 
niisutusvajaduse kasv? Jõe voolusängi kohenda- 


mine? Pikaajaline põud? Mul pole aimugi. 


Ohtu edenedes suunas Baba Khan ühe roh- 
kem ja rohkem küsimusi, millest mõned olid tõe- 
poolest väga isiklikku laadi, Endlile, kes hakkas ra- 
hutuks muutuma, kuid õnneks oli Baba tähelepanu 
ulatus piiratud.Ta nõudis hookatix.)* tõi oma kottis 
rõivaste alt välja tubakatoosi. Samal ajal kui teener 
hõõguva söega kõrval ootas, toppis Baba hookah 
kaba tumerohelist sodi täis, tõmbas paar sügavat 
mahvi ja andis siis piibu edasi. RM ja Endel loobu- 
sid, kuid alati uudishimulikuna imesin mina endale 
sisse pilve kes teab mida. Jälgisin oma tajusid, ent 


ei täheldanud mingeid muutuseid. Kui hookah Baba 

juurde tagasi jõudis, toppis ta selle hoolikalt uuesti 
ja siis, käsi ümber lemmiku, lükkas vesipiibu tolle 
poole. Poiss imes paar kopsutäit sisse ning naaldus 
siis Baba najale nagu lapsuke vastu isa. RM tõusis 
püsti — see oli leppemärk. Kogu tähelepanu oma 
kullakesele pühendanud Baba ei teinud meie lah- 


kumist märkamagi. 


"Kas panid tähele, et Baba armsam ei puu- 
tunud toitu?" küsisin RM-It teel tagasi meie elu- 
paika. 

Ta andis mulle õppetunni elementaarses bio- 
loogias. "Kui mõtled mõnede ta kehaosade topelt- 
funktsioonile, saad aru, miks ta ei söönud. Ta sööb 
hiljem. Muide, mis sa hašišist arvasid?" 

"See ei mõjunud mulle." 

"Esimesel korral ei mõjugi, aga kui sa ei kavatse 
sõltlaseks hakata, hoia sellest edaspidi eemale." 

"Aitäh hoiatamast," kostsin ma täiesti puhtsü- 


damlikult. "Ma eijandi uimastitega enam kunagi." 

"Tubli poiss.” 

RM kadus mõneks päevaks; tema äraolekul 
kahandati meie päevanormi ühe naril võrra. Me ei 
küsinud, miks. 

Kui RM välja ilmus, olime valmis teda küsi- 


mustelaviini alla matma. 


" 


"Pidage hoogu," teatas tema. "Küll ma teile 

õigel ajal vastust annan, aga praegu soovin teada, 
kas te tunnete huvi kaks tundi päevas inglise keele 


õppimise vastu." Ta ei saanud jätta Endlile torka- 
mast. "Kui eelistad Baba Khani, koputa lihtsalt ta 


uksele.” 


Ka mina tögasin teda: "Endel, ehk pääseme 


tänu su teenetele Indiasse?" 


Endel näitas üles harukordset sõnakust eesti 
keeles, tuues eriti ohtralt kuuldavale just ühe- ja 


kahesilbilisi sõnu." 


"Tõlkida pole vaja," itsitas RM. "Ma sain mõt- 
test aru." 

RM-l1 oli sisse seatud väike lauaja paari tooliga 
nurgake; seal oli ka paar raamatut. 

"Kas võin su raamatukogule pilgu heita?" Ma 
tahtsin teada, mida tal on. Enamik RM raama- 
tuid olid minu jaoks võõras keeles, kuid ma mär- 
kasin üht köidet Kiplingit. Olin lugenud mõnede 
Kiplingi luuletuste tõlkeid, kuid siin oli lausa algu- 


pärand. 
"Kas aitad mind sellega?" uurisin. 


"Võime proovida, aga mulle Kipling suurt ei 
meeldi." 


"Mis sulle meeldib?" 


Ta koukis välja õhukese punase — köite. 


"Housman. Tead sa teda?" 

"Ei, aga tahaksin õppida.” 

Enamikul päevadest olid meil koolitunnid, 
kuid vahel oli RM ära. Me ei küsinud kunagi, mis 
asjus. 

Kooliõpe jätkus veebruari alguseni, kui RM 
teatas ilmetult, et tema vanglapäevad on loetud. Ta 
pidi naasma Rawalpindisse äri, naise ja kahe poja 
manu. Meie masendunud ilmeid eirates tõstis ta 
paberilehe. "Kas lubate, et kannate seda alati en- 


daga kaasas?" 
"Mis see on?" 


"Minu aadress Rawalpindis. Võtke ühendust, 


kui sinnakanti satute.” 


"Ausõna, et võtame," kostsime Endliga kui 


ühest suust. 


Kaks nädalat leinasime oma õpetajat ja hea- 
tegijat. Siis, keset veebruari, kutsuti meid külalis- 
tetuppa, kus mittemidagiütleva välimusega afgaan 
meilt rõivaste tarbeks mõõtu asus võtma. "Järgmisel 


" 


nädalal saavad valmis," teatas ta. Pinnisime talt 
rohkem teavet, aga tema tegi vaid seda, mille eest 


talle oli makstud. 


Pead pööritamas võimalustest, mida see kõik 
tähendada võis, lonkisime ringi, suutmata süüa ja 
panemata enam tähele isegi toidupuudust. Viimaks 
otsustasime, et meid viiakse Indiasse, kuna järje- 


kordne Afgaani vangla poleks meid kindlasti uute 

riiete vääriliseks pidanud. Afgaani uhkus, oletasime 
me, ei lasknud neil näidata võõramaalastele näru- 
des vange. Pidime Antonase ja Sassiga ühendust 
võtma, kuid Antonase külaskäiku polnud oodata 
enne märtsi algust. Selleks ajaks võisime läinud 
olla. Kui paluksime pahural vanglaülemal Antonas 
siia kutsuda, satuksime võib-olla üksikvangistusse 
— liiga riskantne. Siis pakkus Endel välja Baba 
Khani. Mis oli meil kaotada? 


Saabusime ta korteri juurde keskpäeva paiku, 
ent ta vahimees ei lasknud meid sisse. Küll aga 
saime temaga teate jätta. Meie sõnum oli, et Endel 
on siin ja tahab Babaga kokku saada. See polnud 


päris pettus, aga sinnapoole. Igatahes see mõjus. 


Mind nähes Baba ilmselgelt ei rõõmustanud, 


ent välja ta mind ka ei visanud. 


Endel palus, et ta Antonasega ühendust võ- 
taks. 


"Küsige RM-It." 

"Ta on läinud," teatasime. 

"Kuhu?" 

"Tagasi oma töö ja pere juurde Rawalpindis.” 


Mõned hetked valitses vaikus, kuid tasapisi 
hakkas Baba tohutu kogu vappuma ning tõi kuul- 
davale heli, mis meenutas auru välja laskvat vedurit 


— ta naeris. 

"Töö ja pere Rawalpindis! Mis liig, see liig!" 
Hakkasin muretsema, et ta pudeneb tükkideks, ent 
Baba rahunes. "Ma ei saa end mingite sõnumite 
saatmisse mässida," teatas ta. "Aga ma saadan kel- 


legi, kes saab. Kuhu teil kiire on?" 
Rääkisime talle meie uutest riietest. 


"Hmm. Jah, paistab tõesti, et lahkute siit peagi. 
Aga enne, kui te lähete, tule sina, mu väike island- 
lane, oma issi juurde ja anna talle üks suur musu.” 
Ta jõllitas Endlit, kes seisis soolasambana — nä- 
gin, et ta soovis põgeneda, kuid kartis samas meie 
plaani nurjata. Niisiis ta lihtsalt seisis seal juhmilt 
ega öelnud midagi. See vaatepilt vallandas Babas 
järgmise naeruhoo ning seekord, olin kindel, pidi 
ta sellega endale häda tegema. Kaagutades nagu 
kana, kes on äsja munenud kandilise muna, võdise- 
des nagu tarretisemägi, naaldus ta vastu seina, sul- 


ges silmad ja viipas käega, et lahkuksime. 


"Ei tea, kas ta aitab meid?" küsisime teine- 
teiselt, kuid üle ei jäänud meil muud kui oodata. 
Samal pärastlõunal ilmus välja Baba salasaadik. Ta 


lubas Antonasega otsekohe ühendust võtta. 

4. 
KABULI ST INDIASSE (LÕPLIKULT) 


Antonas ja Sass ootasid külastustoas, Sassil kaenlas 
pott, kust uhkas ahvatlevaid lõhnu. 

"Järjekordne kiisu?" küsisin ma, valmis siiski 
sisse vohmima mida iganes. 

Rätsepa külaskäigust innustatuna vatrasime 
ohtralt, kuid Sass jahutas meie indu. "India on 
kahtlemata võimalus, kuid ma ei paneks selle suh- 
tes pead panti. Ehk oli tegu kingitusega jõukalt 


kinnipeetavalt.” 


Antonas vaidles vastu: "Paistab küll, et India 
ootab. Pidage meid meeles, kui jaapanlasi kõm- 
mutate. Ma olen pühendunud patsifist, kelle esi- 
mene prioriteet on juhtumisi Afganistanist pääse- 
mine. Väeteenistuse pärast tunnen muret siis, kui 


piir ületatud.” 


Saabus neljapäev. Ei midagi. Päevad möödu- 
sid, meie närvid keerdusid üha rohkem krussi, siis 


aga kutsuti meid ühel hommikul vanglaülema ka- 


127 


binetti. Tõredalt nagu ikka põrnitses ta kaht tema 
ees seisvat uskmatut. 

"Mu valitsus on otsustanud teid välja saata,” 
haugatas ta. 

Ta polnud öelnud, kuhu. Ma värisesin sisimas. 
Ega ometi tagasi Venemaale? 

"Kuhu?" 

"Indiasse." 


Endel vusises õhust tühjaks nagu katki torga- 


tud kummn; ta oli hinge kinni hoidnud. 


"Härra," anusin ma kaeblikult, "kas asja ei saa 
kuidagi venitada? Ai!" Endel oli mind vastu sääre- 


luud löönud. Kõvasti. 


Kurjakuulutav läige vanglaülema pilgus an- 
dis aimu ta mõtetest. Kas too uskmatu koer mõnitab 
mind'? Aga seda ei saa ju olla. Mitte keegi ei naera 


minu üle. Küllap on see saateviga. Ma eiran seda. 


"Meil on teile kingitus," osutas ta otse kui or- 
budekodule annetust tegev miljonär nööriga kinni 
seotud pambule keset põrandat — need olid rii- 
ded, mida olime oodanud. "Pange need selga, 
vanad jätke pingile." Ta osutas valvurite toale. 


"Kohe praegu.” 


Me vahetasime riided ja uurisime teineteist. 
Kõrge kraega helerohelised kuued ja sama masti 


pikad püksid, mis polnud küll kindlasti Savile Row' 

toodang, nägid vähemalt puhtad välja. Asutasime 
tagasi magalasse minema, aga vaht pani meil tee 
kinni. "Jääge siia." 

Mis siis nüüd? Teine valvur tuli ja viis meid 
tänavale. Olime pääsenud vanglast, aga veel mitte 
riigist. Tuttavas peatuses võttis buss reisijaid peale. 
Meie valvur osutas bussi tagumisele otsale ja istus 
seejärel meid eirates juhi taha. Oli selge, et min- 


geid pahandusi ta ei karda. 


Buss ei suundunud Tange Gharu teele, kus 
olime tunneleid puurinud, vaid käänulisele maan- 
teele läbi mägede. Isegi tänasel päeval ei tea ma, 
kas see kanjonit läbiv tee üldse sai kunagi val- 
mis. Esimeses peatuspaigas teatasin Endlile: 
"Ma olen katusel. See võib olla mu viimane pilk 
Afganistanile."Meie saatja tõmbus pingule, kuid 
kui osutasin katusele, lõdvestus taas. Järgmises 
peatuses liitus Endel minuga. Kabulist umbes 
250 kilomeetrit idas paiknev Jalalabad asub 1500 
meetrit madalamal kui Kabul, sinna vahele mahub 
aga loendamatul hulgal tõuse ja languseid, kurve 
ja tagasipõikeid. Buss suundus enam-vähen itta 
ja allapoole ning mina olin rahul. Otse kui joob- 
nud maastik kõikus sinna-tänna, ei ühtegi sirg- 
joont. Meid oli välja visatud enne hommikueinet, 
kuid söök turgatas mulle pähe alles siis, kui lasti 
alla Afganistani ja Indiat eraldav kett. Oli 1944. 


aasta 29. veebruar. 

Piiri India-poolel viipas khakipükstes, lühi- 
keste käistega särgis ja üle õla heidetud pika sabaga 
turbanis pustu meile, et tuleksime alla. Kaalusin, 
kas mitte suudelda maapinda, ent hirm sattuda 
hullumajja pidurdas mu indu. Pärast põgusat tele- 
fonikõnet osutas valvur, et läheksime tagasi bussi. 
"Teile tullakse Peshawari raudteejaamas vastu. 
Püsige bussis. Kui olete katusel, võib keegi teie 
pihta huupi tulistada.” 

Olime sisenemas kurikuulsasse Khyberi ku- 
TUSSE. 

Endel oli mures. "Me ei jõua eluga kohale. See 


hull juht on suurema osa ajast vales teeservas.” 


See andis mulle võimaluse näidata oma hari- 
tust. "Rahune, semu. Hindud ja britid sõidavadki 


vasemal pool. Kas sa ütlesid "suurema osa ajast"?" 


Sisenesime kaljulõhesse. Meie sõiduk kaapas 
peaaegu selle seinu. Lõhet, mis hiljem veidi avara- 
maks läks, jätkus ligi 50 kilomeetriks. Hämmastaval 
kombel oli sellesse prakku surutud kolm teed — kes- 
kel sõidutee, selle kohal kaamelirada ja allpool raud- 
tee. Khyberi toored ja kõledad kaljud paistsid kauni- 
tena. Muidugi ei maksa unustada, et mulle paistis tol 
päeval kõik kaunis. Isegi kaamel otse meie peade ko- 


hal, kes Mona Lisana naeratades teed kusega leotas. 


Peshawarile lähenedes leidis Endel veel ühe 


põhjuse kurtmiseks. "Palmipuid polegi?” 

Ma olin samamoodi mõelnud puudest, mil- 
lest olime unistanud, kuid mida polnud kunagi 
oma Silmaga näinud. Olin üsna kindel, et pärast 


Peshawari algavad India tasandikud. Ja palmid. 


Buss paiskas reisijad välja rongidepoos, kus oo- 
tas lühikestes pükstes ja pikkades, läikivatest mus- 
tadest saabastest peaaegu põlveni ulatuvates sok- 
kides Briti sõjaväe seersant. Neid saapaid toksis ta 
jalutuskepiga. Meie vastuvõtukomitee. "Teie olete 


nekrutid? Kas midagi süüa olete saanud?” 


"Tänan küsimast," vastasime. "Afgaanid kupa- 
tasid meid välja enne, kui Dorchesteri luksushotelli 


köök avati." 


Ta juhatas meid tohutusuurde telki, mille sis- 
sekäigu kohal rippusid suured tähed "S. E. A. C"”. 


Seersant nägi meie ammuli suid. "See tä- 
hendab Kagu-Aasia väeüksust fSouth-East Asian 
Command). Aga õhtuoode on läbi, õhtusöögini 
kaks tundi aega. Vaatame, kas kokkadel on min- 
geid ülejääke.” 

Meile serveeriti veiselihakonservi, pakse saia- 
viile ning tassitäisi kondenspiimasse uputatud 
kanget magusat teed. See ei meenutanud millegi 


poolest meie Afgaani dieeti. 


"Poole tunni pärast," teatas seersant kella uuri- 


des, "on teil kohtumine värbamiskomiteega.” 


Mis toimub, mõtlesin ma. Kas pidulik vastu- 

võtt? Kas peetakse kõnesid? Kõik oli nii võõrik, ent 
filosoofilise loomuga Endel kehitas vaid õlgu. Mis 
iganes meid ka ees ootas, ei saanud see olla hullem 


kui see, mida olime juba üle elanud. 
Seersant juhatas meid järgmise telgi juurde. 


"See paistab päris suur ettevõtmine olevat," 


leidsin mina. "Kas värbate ka kohalikke?" 


"Kas arvasid, et see kõik on siin teie jaoks? 
Puštudest saab väärt sõdureid.” 

Kokkupandava laua taga istusid kolm püha- 
likku Briti ohvitseri, keskmisel nina all muljetaval- 
dav vunts nagu jalgratta juhtraud. Kolme paguni- 
tärniga härra — kapten, nagu hiljem, kui auastme- 
tel vahet tegema õppisin, teada sain — oli ainus, 
kes rääkis. 

"Kas te astute vabatahtlikult tema majesteedi 
kuningas George'i teenistusse?" 

"Jah, sir, astume küll," laususime kooris. 

"Nimi ja vanus?" Meie vastused talletati plan- 
gile. Minu nime õigekirja väljaselgitamine nõudis 
kolme katset, Endlil enda nimega aga häda pol- 
nud. "Kirjutage alla.” Ohkasime, mõeldes, et mis 
järgmiseks? Aga see oligi kõik. 

"Te olete nüüd palgalised sõdurid," teatas kõrgi 


olemisega major keskelt. 

"Ja kas palk on kolmteist penni päevas?"* Nagu 
ikka, ei osanud ma oma suud kinni hoida. Major 
oli hämmastunud. "Kus, kui tohib küsida, lugesid 


sina Housmani?" 
"Kabulis, sir." 


"Uskumatu. Mul polnud aimugi, et keegi 


Afganistanis võib Housmani teada." 


"Afgaanid uurivad koraani, aga vanglas loeme 
Housmani. Meile õpetas inglise keelt..." Ja kauge- 
male ma ei jõudnudki, kuna parempoolne ohvitser 
tõstis parema käe. "Palun, ärgem nimetagem nime- 
sid."Järgnes kulmukortsutus majorile. 


" 


"Ah soo, ma mõistan." Väärikas sõjaväelane 


paistis olevat pahane, aga otsustas kaasa mängida. 
"Kuulge, poisid, kas te püssi lasete?" 


Endel, kes oli juba korralik Briti soldat, teatas 
selgel häälel: "Jah, sir, ma olen küttinud." (Pärast 
mitme kuu pikkust vangistust oli vähe asju, mida 
me teineteise kohta ei teadnud. Hirvi luurates oli 
Endel kandnud oma onu püssi, kes tegeliku tulis- 


tamisega ise tegeles.) 


Midagi selles, kuidas see küsimus esitati, oli 


mulle vastukarva. 


"Keda te soovite, et ma tulistaksin, sir?" Liiga 


hilja sai mulle selgeks, et mängin oma tulevikuga. 


* Viide A. E. Housmani poeemile "Grenader”". Tõlk. 

Paar hetke uuris major hoolikalt telgi lage ja 
heitis siis pilgu seersandile, kes näost punasena 


kloksus nagu kana. 


"Rügemendivanem!" haugatas major. "Mis 
teil, jumala pärast, viga on? Kas konn jäi kurku 
kinni?" Pärast põgusat pausi hakkas major kaeb- 
lema. "Millega ma selle ära olen teeninud? 


Rügemendivanem, mis me nendega teeme?” 


"Sir, saatke nad Birmasse. Sellised ajavad kol- 
lased tõprad mööda seinu üles.” 

"Imphal ja Köhima tulevad hiljem, aga praegu 
ootab neid Deo-Lali. VÕib-olla teeme karmi välja- 
õppe ja kõikvõimsa jumala märkimisväärse abiga 
neist veel korralikud sõdurid. See on kõik." 

Jalutuskepp kaenla all, kamandas rügemen- 
divanem kaks uusimat Briti impeeriumi alustala 
marsisammul järgmisse telki, kus paar allohvitseri 


olid agaralt ametis hõivatud mulje jätmisega. 


"Istuge. Oodake," käskis meie teejuht mitte 
just ebasõbralikult. 

Peagi ilmus ta uuesti välja, käes mingid pa- 
berid. "Teie marsikäsk. Öine rong Rawalpindisse. 
Bombay Mailiga Deo-Lalisse, see on kuusküm- 
mend miili enne Bombayd. Teatage oma kohale- 
ilmumisest värbamiskontorisse. Teid pole veel väe- 
osasse määratud, aga teile tehakse mõned katsed, et 


saada teada, kuhu te sobite. Ja ma annan teile sõb- 


134 


ralikku nõu." Ta rääkis meie mõlemaga, aga pilk 
püsis minul. 


"Olge lahke," ütlesin ma. 


"Sinul ei tohiks pahandusi tulla,” osutas kepp 
Endlile. "Aga sul," tuli kepp kaarega minu peale ta- 
gasi, "oleks targem õppida taktitunnet üles näitama. 
Oma haridusega kõigi nende Deo-Lali kapralite ja 
seersantide ees eputamine ei too sulle muud kui 
töötoimkonda. Palju töötoimkonda.Tark peab suu. 


Kas on selge?” 


"Soovitan teie nõuande endale südamesse," lu- 
basin ma, ja nagu lõpuks välja tuli, olid tema manit- 
sused tõenäoliselt kõige kasulikum nõu, mis mulle 
iial antud. Kuid miski paistis veel seersandi keelel 
kipitavat. "Te räägite jubeda chichi aktsendiga. Kes 
teid õpetas?” 

"Uks mees Kabulis, kelle nime ma ei tohi mai- 


nida. Kes on chichiT 


"Ghichid on anglo-indialased. Neid ei saa usal- 
dada." 


"Miks too ohvitser ei lasknud mul seda nime 


lausuda?" 


"Pole aimugi. Need sõjaväeluure mehed pole 


jutupaunikud.” 

JÄRELSÕNA 


Antonas ja Sass järgnesid meile kuu aja pä- 
rast, ent sõjavägi sülgas nad välja. Liiga vanad ja 
mitte eriti innukad, järeldasin sellest, mis nad rää- 
kisid Nainitalis, põgenikelaagris, kus Sass abiellus 
ühe Birma lesega. Pärast sõda kolisid nad elama 


Prantsusmaale. 


Peatus Rawalpindis kestis napilt nii Kaua, 
et saime sõjaväe sööklas kiire eine teha, mistõttu 
saatsin RM-le kirja Deo-Lalist. Kaks nädalat hil- 
jem naasis see templiga "Aadress teadmata". Nagu 
seersant oli öelnud, ei saanud neid anglo-indialasi 
usaldada. 

Palmipuid nägime esmakordselt .Lahores, 
Rawalpindile järgnevas jaamas ja nüüd, mil olen 
palmidega koos elanud palju aastaid, ei kujuta ma 


maastikku nendeta ettegi. 


Birmasse me ikkagi jõudsime. Endlist sai lüli 


silmuses, millega kägistati jaapanlasi Imphalis. 

Jaapani varustusliinid lõigati läbi, meie väed loot- 
sid nende alistumist, kuid lõpuks oli vaja need fa- 
naatikud oma aukudest leegiheitjatega välja põle- 
tada. 


Mind komandeeriti Arakani, umbes 80 kilo- 
meetrit Cherrapunjist, kus sademeid ei mõõdeta 
mitte tollides vaid jalgades. Meie suurim vaenlane 
oli pügaraig, järgmine kubemeseen, seejärel maod 


ja alles siis jaapanlased. 


Minu üksus valmistus sissetungiks Singapuri, 
kui jänkid tegid meile teene ja viskasid POMMI. 


Aga see on juba omaette lugu. 

